HEZKIDETZAN ESKU HARTZEN talde-bloga: 2017-11-19\nETIKETAK #OlatzUcin, LEGEDIA\nHEZKIDETZAREN MARKO LEGALA:\nMARKO TEORIKOTIK ALDE PRAKTIKORA\nEra teorikoan esan genezake, EAEn dagoeneko badaudela lege markoari begira behar beste tresna hezkuntza hezkidetzaile bat aurrera eramateko. Nafarroan, azken urte parean gobernua berriak aurrera eramandako lege berrien onarpenari esker, badago hezkuntza hezkidetzaile bat aurrera eramateko oinarrizko lege marko bat. Hala ere, legedia sorta hau izan arren, alde praktikoan muga eta oztopo ugari egon daitezke, ezta zenbait kasutan, kontraesanez beteriko egoerak ere ager daitezke.\nHeziberri 2020ko txostenean adibidez, eskola inklusibo baterantz joateko nahia adierazten da. Nola da posible eskola inklusibo baterantz joatea sare publikoan jada ikasleen segregaketa gero eta nabarmenagoa baldin bada?\n“eskola inklusiboaren planteamenduan sartzen da aniztasun horren errekonozimendu-faltaz kontzientzia hartzea, genero-arrazoiengatiko gizarte-presioez eta bazterketez jabetzea, eta diskriminazio-egoerak erregulatzea”\nAldi berean, gorputzaren zentzumenen bitartez esperimentatutako plazerra aipatu egiten da. Plazerraren lanketa hori sexologian egiten diren tailerrekin lotuko nuke. Hezkuntza zentro erlijioso batean, benetan bateragarria al da sexu askapenarekin loturiko lanketa bat zentroaren berezko filosofiarekin?\n“…nork bere burua zaintzea kalte fisikotik babesteko, gorputzaren zentzumen guztien bitartez esperimentatzeko plazera bilatzea, gorputzaren mugak eta ahalmenak ezagutzea eta onartzea, eta norberaren gorputzaren irudiarekin eta sexu-nortasunarekin pozik egotea”\nLegedia aproposa iruditu arren, inpresioa daukat badirela hainbat zalantzazko elementu, horien inguruan azterketa sakona egin beharko genukeena. Hezkidetzari begirako legedia agian osatua dago, baina horrek agian ez du zertan era praktikoan hezkuntza hezkidetzaile bat ekarri behar. Hezkuntzatik kanpoko sektoretan bere aplikagarritasuna ikusteke dago, eta arlo pribatuan , nola ez, ez luke eraginik izango.\nHezkuntza hezkidetzailea lortzeko asmoz egon daiteken beste erronka bat, irakasleen eta bestelako langileen jardunean egon daiteke. Maite Elorzak aipatutako esaldi honekin geratuko naiz, esaten nabilena ulertzeko estrategikoa izan daitekeelakoan:\nHezitzaile izateko beraz, hezkidetza inguruko prestakuntza beharrezkoa da, duda barik. Baina formazioa izateaz gain, INPLIKAZIO bat egon behar da derrigorrez.\nLegeak herritarrok bete behar ditugun arauak dira. Hauek egoteak badu bere garrantzia, gizartean burutzen diren jarduerak arautzen baitituzte; momentu oro zuzentasuna eta ordena mantenduz. Hala ere, egia da, gai batzuen inguruan, askotan ohiturek legeek baino indar gehiago izan ohi dutela eta horren ondorioz, azken hauek bertan bera gelditzen direla.\nAzken urteotan, euskal hezkuntza sisteman gizon eta emakumeen arteko aukera berdina sortzeko hainbat lege jarri dira martxan. Azken finean, eskola gizarteratzeko espazio pribilegiatua da eta garrantzitsua da bertan hezkidetzaren inguruan lanean hastea, gizon eta emakumeen berdintasun eraginkorra sustatuz. Horregatik, hezkuntzaren helburu orokorra “irakasten denaren hezkidetzazko izaera bermatzea” izango da. Gaur egun indarren dagoen curriculumean, hau da, Heziberri 2020 Planaren Curriculum dekretuen xedapen orokorretan behintzat, ondokoaz hitz egiten digute: Bizialdi osorako oinarri sendoak ezarri, estereotipoak eta ezarritako ereduak gaindituz, beren bizitzak zentzuz gida ditzaten, beren helburuak hauta ditzaten, beren aukeren, egungo eta etorkizuneko premien eta pertsonak artatzearen ardura har dezaten, eta gizartean txerta daitezen, modu aktiboan, kritikoan eta arduratsuan parte hartuz eta beren nortasuna osoki garatuz. Baina, behar bezala betetzen al da hau ikastetxe guztietan? Estereotipoak gainditzearen alde zerbait egiten al da?\nAurreko urteko sarrerak irakurtzen aritu ostean, Maite A. S-ren sarrera gomendatzea gustatuko litzaidake. Bertan hezkidetza eta marko legalaren inguruan egindako hausnarketarekin bat etortzeaz gain, interesgarria iruditu zait, “Eskola mistotik hezkidetzara jauzi egiteko garaia” izeneko artikulua partekatu izana. Bertan aipatzen den bezala, oraindik ere detaile txiki askok (erabiltzen diren marrazkiak, materialak…) erakusten dute berdintasuna ez dela errealitatea. Hori honela izanik, argi dago oraindik, hezkidetzaren alde egiteko ugari dagoela.\nHezkidetzaren inguruko legediak aztertu ostean, EAEko Emakumeen etaGizonen Berdintasunerako VI. Plana iruditu zait esanguratsuenetako bat. Izan ere, oso garrantzitsua iruditzen zait plan honekin lortu nahi dena. Hau da, euskal erakunde publiko desberdinek emakumeen eta gizonen arteko berdintasunaren kontuetan sustatu behar dituzten lan ildoak ezartzea, benetako berdintasunean aurreratzea lor dezagun, bai ekonomia, kultura, gizarte-bizitzaren, bai bizitza politikoaren esparru guztietan.\nAste honetan aztertutako lege horien bidez, esan daiteke, hezkidetzaren ideia zabaltzea lortu dela; batez ere, hezkuntzaren esparruan. Gaur egun, bertako profesional gehienak kontzeptu honen berri dakite. Hala ere, aurretik aipatu bezala, oraindik honen ibilbidea luzea delakoan nago. Askok hezkidetzaren alde egin behar dela aipatzen duten arren, ondoren honen induruko ezer gutxi egiten da; konpromiso falta dagoela nabari da. Hori honela izanik, berdintasun errealaren bidean dauden bi erronka aipatzekotan ondorengoak aipatuko nituzke:\nHezkidetzaren eta honen legediaren inguruko kontzientziazioa gizarteko esparru guztietara hedatzea, formakuntza ahalbidetuz.\nHezkidetzaren inguruko ideiak paperean jasotzeaz gain, honen inguruko ekintzak antolatzea eta horretarako konpromisoa agertzea. Horrekin batera, egunerokotasunean nabarmentzen diren genero estereotipoak deuseztatzeko ekintzak burutuz eta baliabideak eskainiz. Aipatzekoa da esaterako, Nafarroan martxan jarri duten Skolae berdin bidean programa.\nOspakizunak eta jaiak argi dago ez direla egunerokotasunetik at dauden gertaerak, izan ere bertan egunerokotasunean bizi eta garatzen ditugun rol, estereotipo eta emozioak besteak beste erreproduzitzen ditugu. Agian, guzti hauek indartuak ere azaltzen dira jai giroan. Zer esanik ez, esku artean daukagun “ La manada”-ren kasua. Rol matxista eta jarrera hetero-patriarkalek bere osotasunean garatuta, gizon ahalguztidunen boterea guztiaren gainetik: errespetuaren gainetik, giza eskubideen gainetik, eskubidearen gainetik, berdina izateko aukeraren gainetik, enpatiaren gainetik…\nOspakizun eta jai parekideen beharra badirudi gero eta beharrezkoagoa dela, jendarte eta sistemaren oinarrik kutsatuta badaude, jaiak ere kutsatuta daudelako.\nDagoeneko brigada moreak (deitura desberdinak jaso dituen taldea) gero eta ohikoak dira herri eta hirietako jaietan, honen beharra gero eta gehiago sumatzen delako. “Etxerako bidean, libre izan nahi dut, ez ausarta” leloak oso ondo azaltzen du jai giroan (eta jai girotik kanpo) maiz gertatzen dena. Esan bezala jendarteko rol eta estereotipoak une oro erreproduzitzen direlako.Bestalde, aipatutako guztia aurrera eraman ahal izateko, hots jai parekide, berdintasunean loratutako jai giro, lasai eta gustura gozatzeko aukera izateko, lanketa sakona egin behar delakoan nago. Bai etxean, bai eskolan eta hezkuntza eremu guztietan kontzienteki landu beharko litzatekeen gaia dela uste dut, kontzientziazio lan handia eginez.\nAzken hau da hortaz, hezitzaileok dugun erronketariko bat: badirudi gizarte gero eta modernoago eta aurreratuago batean, giza harremanak gero eta primitibo eta kutsatuagoak direla.\nBaliabide interesgarri bat hemen, jaiak parekidetasunean bizitzeko dekalogoa:\nhttp://www.elorrio.eus/eu-ES/Albisteak/Documents/2015-DEKALOGOA.pdf Pasadan urteko post-ari dagokionez, hau aukeratu dut:http://hezkeh0506.blogspot.com.es/2016/11/ospakizun-eraldatzaileak-gure-eskolan.html\nETIKETAK #iragaztelu #Irati Gaztelurrutia, OSPAKIZUNAK\n“Subertsioz eta plazerez ehundutako harremanak eta gorputzak gara festetan. Afektuak, konplizitateak, barrea eta dantza. Aitzitik, jendarteko gatazkak eta desberdinkeriak ere islatzen dira haietan. Izan ere, kultur (sistemen) adierazpen ahaltsu direnez gero, jendarte, herri, talde edota komunitate jakinen ezaugarri guztiak islatzen dira jaietan. Ondorioz analisi eta gogoetarako pribilegiozko leku bilakatzen dira: bizimodu sozialak egituratzeko moduen berri ematen digute, baita jendarte horren eraldaketarako\neta disidentziarako estrategien berri ere”\n37 egileren ekarpenak hartuta Miren Guillo-k koordinatutako liburu honetan https://www.berria.eus/paperekoa/1761/006/001/2017-06-09/lan_garrantzitsua_da_plazera_erdian_jarriko_duten_jaiak_irudikatzea.htm festak genero-ikuspegitik aztertzeko hainbat gako proposatzen dira. Artikulua irakurrita iruditu zait liburu hori ezin aproposagoa izango litzatekeela aste honetako gaia lantzeko, pena eskura bat ez izatea.\nAntropologian aditua den Margaret Bullenek dioen bezala, “jaietan gertatzen dena, gizartean gertatzen denaren isla dela”. Ez da kasualitatea. Jaietan gero eta ozenago entzuten ditugu genero indarkeriaren kontrako mezuak, eta hainbat eta hainbat ekimen martxan jartzen direla ere ikusten dugu. Hala ere, hitz egin genezake esparru askotan jartzen den musikaz… edo jaien eta festaren aitzakia hartuta egiten diren errepresentazio batzuetaz… baina orokorrean esango nuke, euskal herriko jai herrikoi gehienen ardurak dituztenak generoarekiko kontzientzia dutela, eta herriko talde feministekin batera lan egiten dutela urtero jaietan denok gozatzea ahalbidetzeko. Bideo hauetan Azpeitiko eta Pasai Antxoko ekimen ezberdinak ikus daitezke:\nIazko post hau aukeratu dut http://hezkeh0506.blogspot.com.es/2016/11/jaiak-jendartean-errotutako-kulturaren.html oso konpletoa iruditu zaidalako, eta Mafalda-ren irudi transgresoreak beti alaitzen nauelako. Maileguan hartuko diot Maite Magisteritza -ri. Eskerrik asko :)\nJaiak eta ospakizunak hezkidetzaren ikuspuntutik lantzeko jaietan honen inguruko ekimen parte-hartzaileak egingo nituzke: hezkidetza ezagutzera emateko tailerrak, antzerkiak edo ipuinak… jaien egitarauen barruan kokatu eta jendeari gaia hurbiltzen saiatuko nintzateke.\nEremu hezitzaileetan gai honekin beste guztiekin bezala gertatzen dela uste dut: era puntualean landu eta gero ahaztu egiten ditugula. Nik uste dut edozein egoera aprobetxatu behar dugula baloreak transmititu eta umeei helarazteko. Jaiak eta ospakizunak denok goza ditzagun balore onak dituzten pertsonak hezi behar ditugu, horrela bada jaietan ere besteak errespetatuko ditugun pertsonak izango garelako. Dena dago heziketarekin lotuta, eta honek hezkidetzailea izan behar du, guztion onurarako izango bada. Horixe da gure erronka.\nETIKETAK #ArtaldetikAT, OSPAKIZUNAK\nAste honetako blokean "jai eta ospakizunak" miatzen ari garelarik, Iruñean "La Manadak" 18 urteko neska bati egindako bortxaketaren inguruko datu berriak izan ditugu. Tamalez, jai eta ospakizun gehienetan, guztietan ez bada, horrelako egoerak ematen dira. Nire iritzi propioan, lehen ere ematen zirela uste dut, baina gaur egun, eskerrak, gehiago zalatzen direlakoan nago.\nBaina, zer dira festak? Antropologia feministak oso argi du: Festak eta ospakizunak ez dira gizartean ematen diren eszenifikazio soilak, kultura- adierazpen sendoak baizik". Beraz, gure kulturarekin bat datoz. Hori dela eta, jaiak banan banan aztertuz gero, androzentrismoaz kutsatuta daudela soma dezakegu. Farapi taldeak dionenez festak bizitzaren erdigunean daude, ez bakarrik lan eta atseden erritoekin lotuta daudelako, baizik eta ideia eta baloreen munduarekin lotuta daudelako, herriaren nortasunarekin, gizarte egiturarekin eta genero sistemekin, hau da, pertsonen arteko harremanekin oro har, eta emakume eta gizonen arteko harremanekin bereziki".\nAstean zehar irakurritako irakurgaian oinarrituta egindako kontzeptu mapa aurkezten dizuet.\nIkastarokideen ekarpenak irakurriz, "Jai eta ospakizunak betaurreko moreekin ikusirik" nire arreta deitu du. Lehenengo eta behin, tituloa pilo gustatu zait. Hortaz aparte, azalpen argiak eta irudi deigarriak ditu.\nJaiak eta ospakizunak hezkidetzaren ikuspuntutik lantzeko baliabiderik onena Irakasleek jai eta ospakizunen hausnarketa sakona egitea izango litzateke. Nire ustez, ez badugu hausnarketa egiten, ez dago ezer aldatzerik. Beste alde batetik, ospakizunak hezkidetzatu behar ditugu. Bada garaia!!\nHau guztia eremu hezkidetzailean lantzeko erronkak politak dira:\n- Ospakizunen azterketa sakona egitea: zer da ospatzen ari garena? Zergatik? Nondik dator ospakizun hau? Ados gaude? Zeozer aldatuko genuke?\n- Ospakizunak birplanteatzea: Sexu genero estereotipoetatik at daudenak sortu.\n- Gure ikasleei gozatzeko bide osasuntsuak daudela irakatsi.\nJarri ditzagun betaurreko moreak!!\nETIKETAK #iosunedelape, OSPAKIZUNAK\nFesta eta jaia askotan aske sentitzearekin eta eguneroko mozorroak eranztearekin erlazionatzen dugu. Egunerokoan lotzen gaituzten hariak eten eta poztasuna, disfrutatzearekin lotzen dugu.. Baina, ez, oraingoz hori ez da horrela. Eguneroko sistema berarekin egiten dugu topo, patriarkatuaren txotxongilo izaten jarraitzen dugu eta eusten gaituzten hariek esaten digute, non ibili, nola ibili, nola jantzi, nola dantzatu…\nZorionez, pixkanaka pixkanaka hasi gara hariak eteten eta gure guneak sortzen, kontzientziazio kanpainak ugaritu dira, ondorengo bideoak bezalakoak gure hiri eta herrietan geroz eta gehiago dira.\nHerri ugaritan egin dituzten gune askeak baina, oraindik ere plazara jaiaren erdigunera aske irteteko adinako aukerarik ez dugu.\nGainean klik egin handiago ikusteko\nOso gai aberatsa iruditzen zait ikasgelan lantzeko, errealitatean erroturik dauden ekintzak dira, tradizioari bete betean eragiten diotenak eta sistema etengabe erreproduzitzen jarraitzen dutenak. Honela beraz, ikastetxeak indarrean den heteropatriarkatuaren sistema deseraikitzeko bidean jai parekideen aldeko aldarria eta lanketa egitea funtsezkoa izango da. Ondorengo erronkak planteatuko nituzke:\nIkastetxean ospatzen ditugun festa eta jai egunen azterketa egitea genero ikuspegitik.\nJaietan emakume eta gizonen parte hartze parekidea bultzatu eta horretarako estrategiak bilatu. Bai antolakuntzan bai festa egunean.\nTradizioari loturiko ikastetxean ospatzen ditugun jaien gaineko hausnarketarako bideak zabalduz, ikuspegi kritikoz aztertzen irakatsi ikasleei. Tradizioak eraldatuz, jai berriak sortzeko bideak zabaldu.\nErabiliko ditugun baliabideek helburu hezkidetzailea dutela ziurtatu: Irudiak, proiekzioak, argazkiak, koreografiak, musika.. hautatzerako orduan.\nJai edo egun moreak deiturikoetan jarduerek helburu hezkidetzaileak dituztela ziurtatu. Beste ospakizunei adineko espazioa, denbora eskaini. Eskola komunitate osoaren parte hartzea bultzatu.\nHasieran esan bezala, hariak eteten edota jai gune askeak sortzeko ekimenetan burubelarri lanean ari dira hainbat elkarte, asanblada, jai batzorde… Bide horretan, dagoeneko askok aipatu duzuen Festak, genero-harremanak eta feminismoa UEUko artikulu sortak hausnarketarako bide ugari ematen dizkigu. Tradizioaren inguruan egin beharreko lana ere aipatu dugunez, interesgarria da Gipuzkoako lurralde historikoko jaiei buruzko azterketa, generoaren ikuspegitik ageri diren datuak aztertzea, gure inguruan oraindik ere ditugun festa eta ospakizun gehienek heteropatriarkatuaren sistema erreproduzitzen dutela ikusteko. Emakundek bultzatutako, Beldur Barik programak ere badu jaien gaineko lanketa bat egina, ondorengo estekan beren proposamena eta baliabideak ageri dira: Beldurbarik jaiak. Azkenik, balibideekin jarraituz emakundek aurkeztutako musika playlist parekidea ere ikastetxeko jai edo ospakizunetan erabiltzeko egokia izan daitekeela iruditzen zait: 200 abesti sexismorik gabeko jaietarako.\nAmaitzeko, aurreko ikasturteetako posten arten jaiak guztionak guztiontzat izenekoa hautatu dut. Ideiak argi azaltzeaz gain, hasieran partekatzen duen bideoak sarrera honetan aipatutako ideiak osatzeko balio duela iruditzen baitzait.\nETIKETAK #Garazi, OSPAKIZUNAK\nOrain dela urte batzuk, auzoan, besta parekideak bultzatzeko asmoz, Olentzeroren desfilean Mari Domingi pertsonaia gehitzea erabaki zen. Egia esanda, “gure” Mari Domingi honek, bere gudia propioa, bere laguntzaile propioak eta bere nortasun propioa du, baina gaur txostena irakurtzerakoan konturatu naiz zein erraz erortzen garen sistema patriarkalaren tranpan.\nAzken finean, Olentzero gixajoa bakarrik ez uzteko, bera lagundu eta zainduko duen Mari Domingi jarri genuen. Eta Leire Narbaizak dioen moduan, nork daki Olentzeroa mutilzaharra edo homosexuala den! Eta nork daki Mari Domingik, Olentzero tripadun honekin egon beharrean, bere lagunekin parrandan egotea nahiago lukeen!!\nBaina hor emakumearen hainbat esterotipo agertzen dira: gizonaren ondoan egotea, laguntzea, bere “nobixa” izatea, antzerki funtzio honetan figurante edo bigarren papera betetzea... (emakume lorontzia)\nEta orokorrean gure buruari buelta gehiegi eman gabe “normaltzat” hartzen dugu.\nIldo honetatik abiatuta, gogora ekarri dut, amonak San Fermin jaien inguruan kontatzen zuena: Gizonak festan gau eta egun eta emakumeak, bazkariak prestatzen eta galtza eta alkandorak zuritzen eta lisatzen gau eta egun. Etxea jendez beteta, eta urte osoan ikusten ez zuten familia ikusteko aukera... baina sexu bakoitza bere aldetik, bakoitza bere funtzio zuela eta gezurra badirudi ere amonak pozez gogoratzen zituen jaialdi haiek!!\nJaiak, azken finean, gure gizartearen isla dira eta egunerokoan gertatzen denaren kopia. Gure amonen garaian egunerokoa nola, jaiak hala...; gauzak aldatu badira ere, askotan polikiegi aldatzen direla ematen du. Eta askotan tradizioak mantentzearren, desberdintasunak sustatzen dituzten jai ereduak mantentzen jarraitzen ditugu. Hortaz, tradizioak ez luke inolaz justifikatu behar emakume eta gizonen eskubide berdinen kontrako jarrerarik. Eta hor gure Euskal Herrian adibide batzuk izan, baditugu!!\nIkastetxean, urtero azaroaren 25-a eta martxoaren 8-a ospatzeko ohitura dago. Eta ez nago kontra. Horrelako egun “seinalatuek” aukera ematen digute ikasleriari egun hauen zergatiak ezagutarazteko, eta bide batez hausnarketa bultzatzeko. Eta hau ere oso ongi dago. Baina.... nik ere egun hauen inguruan nire hausnarketa propioa egin dut:\nAlde batetik, horiek bakarrik dira “ospatu” beharreko egunak? Ikastetxean ospatzen diren data berezi guztietan, zergatik ez eman kutsu feminista? Adibidez, bakearen egunean, aztertu Nobel bakearen saria jaso duten hainbat emakumeren izenak; Liburuaren egunean, emakume idazleen liburuak ezagutu, zientzialarien egunean, emakume zientzialarien ekarpenak gogora ekarri...\nHorrela, gure neskei emakume ereduak ematen ahal dizkiegu... eta gero beraiek erabakiko dute zer izan nahi duten.\nBestalde, bi egun horiek ospatzearekin gure feminista “kupoa” bete dugun sentsazioa izan dut egon naizen hainbat ikastetxetan... eta nire ustez... bi data horiek ospatzearekin ez da inolaz ere nahiko. Egunero ospatu eta aldarrikatu beharko genuke gure neska eta mutilak eskubide eta aukera berdinak izan behar dituztela eta ez egun zehatz batzuetan soilik!\nBeste urteetako post-en artean hau aukeratu dut oso interesgarria iruditu zaidalako\nAne Leniz-ek proposatzen duen izenburua gustatu zait: “jai parekideak, jai paregabeak”\nJai parekideak, denontzako jaiak direlako eta berez paregabeak denontzako, denok disfruta ahal izateko\nBigarren hezkuntzako hezitzailea naizenez, jaien inguruan (edo aste bukaeretan, edo Gala horietan…) gerta daitezkeen genero indarkeria joerak kezkatzen nau. Ikasleekin lantzeko oso aproposa iruditu zitzaidan Bel Pozuetarekin egin genuen ikastaroa, “Festa giroetako genero indarkeriaren prebentzioa”.\nBestela modu orokorrean, eskema hau jarraitzea komenigarria iruditzen zait:\nEta honako puntu hauek landu beharko genituzkeela pentsatzen dut:\n1- Ikastetxean egiten diren jardueren disgnosia eta beharrezkoa bada, jarduera hauek berrikusi edo berrantolatu hezkidetzaileak izateko eta horretarako:\n- Parte hartze berdinkidea sustatu\n- Estereotipoak gaindituz\n- Tradizio hertsiak aldatu eta gaurko errealitate berdinkideetara moldatu\n- Genero indarkeria errefusatu\n2- Egun guztiak MOREAK eta BEREZIAK direla gogoratu (edo bestela bihur ditzagun)\nEta batez ere hau gogoratu:\nTRADIZIOAK, KULTURA ETA SINESMENAK GURE GIZARTEAREN ADIERAZPENAK DIRA ETA GUK SORTZEN DITUGU...\nBERAZ, HEZKIDETZAILEAK EZ BADIRA....\nETA BERRIAK SOR DITZAGUN DENON ARTEAN!!\nETIKETAK #argine, OSPAKIZUNAK


Arpillaoko lokalak itxi eta bertako elkarteen jarduera geldiarazi du Udalak - Plentzia - Hiruka.eus\nAnder Zarraga 2020-12-23 16:56\nUdalaren erabakia salatzeko pintadak egin dituzte lokaletan.\nLokal horien erabiltzaileak dira Arkote Arraun Taldea, Ambar Elkartea, Plentziako Piraguismo Taldea, Danontzat gaztetxea eta Plentzia Traineru Baltza Elkartea; baita bertan dagoen taberna ere. Den-denek atean jarritako kartel baten bitartez izan dute erabakiaren berri, eta jakin dute ezin izango direla lokaletara berriz sartu. Udalak urtarrilaren 15a arte eman die epea euren ondasunak batzeko.\nHorri erantzunez, elkarteok idatzi bat argitaratu dute, erabakia aurreko jakinarazpenik gabe jaso dutela salatuz, eta euren jarduerak bertan behera uztera behartu eta bertako bost elkarteen etorkizuna "airean" utzi dutela.\nUdalak ez du gai horren inguruko komunikaturik egin oraindino, eta HIRUKAk egin duen informazio-eskaerak ere ez du erantzunik jaso.\nEraikina eraisteko zain\nDavid Crestelo Plentziako alkate ohiak argitu duenez, lokalak eta ondoko aparkalekua dauden eraikina eraitsi behar dituzte, eraikina "kolapsatzear" baitago. Hori ondorioztatu zuen aurreko legealdian eraikinaren bideragarritasuna egiteko Udalak kontratatu zuen ikerketak. Crestelok adierazi duenez, irailean lokalak itxi behar zirela ondorioztatu ei zuen Udalak, baina ez die inolako alternatibarik eman bertako elkarteei.


‘Akelarre’ eta ‘Ane’ filmak, aretoetara bueltan\nEgilea Erredakzioa|2021-01-25T11:52:36+02:0025 urtarrila, 2021|\nDatozen asteetan ospatuko den Goya sariketan hautagai diren Ane (2020) eta Akelarre (2020) filmak ikusgai egongo dira berriro ere. Euskal zinemagintzak 2020 urtean emandako uzta onaren adibide dira bi lanak eta, lortutako hautagaitza ugariei esker, bigarren aukera izango dute zinema-aretoetan.\nDavid Perez Sañudo bilbotarraren Ane (2020) lehen film luzeari dagokionez, Bilbon (Golem Alhondiga); Gasteizen, filmatu zen hirian, (Florida); Donostian (Antiguo Berri); eta, datorren ostiraletik aurrera, Iruñean (Golem Yamaguchi) egongo da ikusgai. Horrez gain, Madrilen eta Katalunian, Bartzelonan eta Lleidan programatuko dute ere.\nFilm onenaren, zuzendari onenaren (Perez Sañudo), emakumezko aktore protagonista onenaren (Patricia Lopez Arnaiz), emakumezko aktore berri onenaren (Jone Laspiur) eta gidoi egokitu onearen (Perez Sañudo bera eta Marina Pares) sariak irabazteko hautagai da lana, 2021eko martxoaren 6an ospatuko den Goya sarien banaketa ekitaldian. 68. Donostia Zinemaldian ere euskal film onenaren Irizar saria irabazi du lehenago.\nHauek dituzue zuzendariarekin egindako elkarrizketa, eta Ixone Santamaria kolaboratzaileak filmaren inguruan idatzitako kritika.\nPablo Agüeroren Akelarre (2020) pelikulari dagokionez, Bilbon (Golem Alhondiga), Barakaldon (Yelmo Megapark), Leioan (Artea), Donostian (Antiguo Berri), Gasteizen (Boulevard, Gorbeia), Iruñean (Golem Yamaguchi) eta Uharten (Itaroa) egongo da ikusgai; baita Madrilen eta Bartzelonan ere.\nGoya sariketari dagokionez, bederatzi hautagaitza eskuratu ditu filmak: emakumezko aktore protagonista (Amaia Aberasturi), jatorrizko musika (Aránzazu Calleja eta Maite Arroitajauregi Mursego), ekoizpen zuzendaritza (Guadalupe Balaguer), argazkilaritza zuzendaritza (Javier Agirre), zuzendaritza artistikoa (Mikel Serrano), jantzien diseinua (Nerea Torrijos), makillajea eta ile apainketa (Beata Wotjowicz, Ricardo Molina), soinua (Urko Garai, Josefina Rodriguez, Frédéric Hamelin, Leandro de Loredo) eta efektu bereziak (Mariano García Marty, Ana Rubio).\nSegidan, Ixone Santamaria kritikariak idatzitakoak.


Noiz forma arrunta, noiz indartua? [Sareko Euskal Gramatika]\nNoiz forma arrunta, noiz indartua?\nForma indartuen genitiboa\nIzenordain arruntak eta izenordain indartuak noiz eta nola erabiltzen diren ikusiko dugu atal honetan. Egungo adibideak eta adibide klasikoak ere ikusiko ditugu, azalpenak osatzeko.\nni vs neu\nere, behintzat, behinik behin\nIzenordain arrunta eta indartua segidan\nEz da erraza zehaztea noiz erabiltzen diren forma arruntak eta noiz indartuak, besteak beste, euskalkien arabera erabilera desberdinak daudelako. Oro har, esan genezake, Mendebaldeko euskaldunek sarriago erabiltzen dituztela forma indartuak Ekialdekoek baino. Hain zuzen ere, Mendebaldeko joerari jarraituz, izenordaina galdegai denean eta kontrakotasuna adierazi nahi denean erabiltzen da sarri forma indartua:\nNeu joango naiz bilerara (ez zu)\nGeuk erabakiko dugu zer bazkaldu (ez haiek)\nBeste askoren artean zeu aukeratuten zaitut: : zeu izango zara niretzako lagunik onena. (ez beste inor) (Kresala, Aguirre, D.)\nAzken buruan, ez ninduten bulkatu, nerau sartu nintzen neure baitarik. (Idazlan hautatuak, Mitxelena, K.)\nAltubek (1929:99) neu, zeu, geu sailekoei 'formas reproductivo-intensivas' esaten die (eta oro har, -xe amaiera dutenei) eta hark ere hala dio, forma indartuak galdegaiaren tokian erabili behar direla:\nPERU: Zeuk daukazu erruba: etorri ezpaziña ainbeste soñoko bitxidun ta apaindurijaz, ez eban ainbeste eskatuko. (Peru Abarca, Moguel, J. A.)\nZeuk mankau dozu atso gaissua, ta isten dozu alaz beterik eriotza gogor baten atzamarretan. (Peru Abarca, Moguel, J. A.)\nMAISU JUAN: Esta zer ekarri barberurik; neu nas barberurik asko. (Peru Abarca, Moguel, J. A.)\nArdi, edo Idi bat iltzen badute, neu naiz lenengo jaten diodana nai dedana. (Ipui onak, Moguel, B.)\nEz zaitudala bildur, baiña etxean kirikiño baten antzera nerau sartu naiz, beste baten olerkietan urten nai ezik. (Azalpenak, "Lauaxeta")\nAzken buruan, ez ninduten bulkatu, nerau sartu nintzen neure baitarik (Idazlan guztiak, Mitxelena, K.)\nBadira hemen guraso diren irakasleak eta irakasle diren gurasoak: nerau nauzu bat (Idazlan guztiak, Mitxelena, K.)\nEz nauk hola mintzo segurki, neroni Saratarra naizelakotz (Piarres Adame, Elissamburu, J. B.).\nBaporea irteteko baimena eman iezadazu, neroni joango naiz esatera. (Lagun txar bat, Barriola)\nAdibide horietan izenordain indartuak galdegaiaren lekua betetzen du.\nHala ere, ez dirudi galdegaiaren lekuan beti forma indartuak erabili behar direnik. Honelako esaldiak sarri-sarri erabiltzen ditugu kalean:\nNi joango naiz bilerara.\nGuk erabakiko dugu zer bazkaldu.\nZuk duzu errua.\nEz da zer ekarri barberurik: ni naiz barberurik asko\nBadira guraso diren irakasleak eta irakasle diren gurasoak: ni nauzu bat.\nIkusten denez, zilegi dira, eta areago, Ekialdeko euskaldunek forma arruntak erabili ohi dituzte nagusiki; mendebaldekoek, berriz, forma indartuak gehiago. Zergatik? Ez dago erabat argi, baina badirudi izenordain indartuek galdegai izateaz aparte, nolabaiteko kontrakotasuna adierazten dutela. Horrenbestez, galdegaia izateaz gain, nolabaiteko kontrakotasuna ere adierazi behar du perpausak forma indartuak agertzeko. Eta bistan denez, kontrakotasun hori galdegaiarekin ere lotuta dago1:\nZeuk daukazu errua (eta ez beste inork).\nZeuk mankatu duzu atzo gaixoa (eta ez bestek).\nNeu joango naiz bilerara, ez zu.\nGeuk erabakiko dugu zer bazkaldu, ez haiek.\nGoiko adibide horietan agerian dago kontrakotasuna, hauetan, berriz, isilean:\nBeste askoren artean zeu aukeratzen zaitut. (zeu aukeratu zaitut, eta ez beste hura)\nAzken buruan, ez ninduten bultzatu, nerau sartu nintzen. (nerau, ez bera)\nHala ere, kontrakotasuna markatu gabe ere mendebaldean badira forma indartuen adibideak (Barrutia, 1997):\nMAISU JUAN: Oraintxe esan dozu bat, ta ona neuk antxina enzun nebana: Errementarijaren etxian, zotza burduntzi. (Peru Abarca, Moguel, J. A.)\n—Bata Anjelen amak ipiñi dau —erantzun eban Josepak.\n—Zeuk? (Kresala, Aguirre, D.)\nHorrenbestez, forma indartua edo arrunta erabiltzea euskalki kontua da. Gehienetan galdegaiaren gunean erabiltzen dira forma indartuak, eta nolabaiteko kontrakotasuna ere adierazten du perpausak halakoetan, baina kontrakotasunik gabeko testuinguruetan ere erabiltzen dira.\nGaldegai ez izan arren, beste egitura batzuetan ere erabiltzen ditugu forma indartuak, ere, behintzat, behinik behin… eta antzeko elementuen aurretik:\n1929an euskaltzaletu nintzen, nolabait esan, inork eragin gabe eta neuk ere nola ez dakidala. (Mitxelena, 370)\n- Aitu det, amona; len ere aitu det, eta gañera neuk ere banekian, bai ondotxo. (Garoa, Aguirre, D.)\nAgripak orduan erran ziezon Festusi, Nahi nikek neurorrek ere gizona enzun. (Iesus Christ Gure Iaunaren Testamentu Berria, Leiçarraga)\nNeuk ere Prantziko Burgosen ikusia daukat bai. (Iparragirre, Labaien, A. M.)\nDiruak ez atara zeori eztok egingo beloa Ene bolsea arina beti urrin neuganik dirua. Nik neuk ere dirua baneu ederra neuke mosua (Gabonetarako ikuskizuna, Barrutia)\nZugatzera igotzen etzaizu neke, nerau ere igotzen bainaiz bertatik iateko. (Kiton arrebarekin, "Orixe")\nNihaur ere ebili niz anhizetan erhorik Gaoaz eta egunaz ere hozik eta berorik Loa galdu pena aski bana ez arimagatik Orai oro nahi nuke liren ieinkoagatik. (Linguae Vascomun Primitiae, Etxepare)\nNihauri ere, ez banintz saindu izan, ez othe zitzautan munduko hutsalkerietarat lerratuko bihotza? Gogoetatua nago, egiazki. (Buruchkak, Etchepare, J.)\nErran behar dut, nihaurek ere huts horietarik asko egin ditutala ene idazkietan, geroztikako irakurgai batzuek poxi bat argitu naute; eta beharbada txosten huntan makurrak xuxentzen ahalko ditugu. (Euskal Literaturaz, Lafitte, P.)\nErabilera mugatuagoa izan arren, behintzat partikularekin ere erabiltzen da izenordain indartua:\nEz al da polita, egokia, egizkoa ta bearrezkoa? Neu beintzat baietzean nago. (Edo geuk edo iñok ez, "Kirikiño")\n- Ez, geyago jazo etxatzunian! - Neu beintzat pozik nago, bestaldeko Bernardaren farola apurtu eztanian. (Azalpenak, "Lauaxeta")\nBehinik behin aditzondoarekin adibide gutxi daude:\nZeiñbat etxe direan euren erruz galtzen! Txikiak izan eta andiai jarraitzen! Neu beñik beiñ enoa orrelan izaten, Zorrak pagau ezinda tristetu enaiten. (Asti-orduetako bertsozko lanak, Arrese Beitia)\n(Peliri) Ta nork esan bear zikan, alkarrekin Basaburuan arkituko giñala? PELI: Ez neuk beñepein. (Iruñxeme, Labaien, A. M.)\nIkusten denez, oinarrian neu duten izenordainak erabili dira gehien tradizioan. Eta horiekin ere partikula askoz gehiago erabili da behintzat eta behinik behin baino. Literatura modernoan ere gauza bera gertatzen da, oso adibide gutxi daude erez bestelako adberbioekin:\nNeuk ere ez dakit, egia esateko. (Lertxundi, A., Azkenaz beste, 173)\nNeuk ere halaxe neukan zakila; bizkarrezurrean gora uhinak igotzen zitzaizkidan, harik eta dardarka hasi nintzen arte; ezin eutsi izan nion hazi-isuriari. (Hauts bihurtu zineten, Juan Kruz Igerabide)\nBestalde, hori ez da galdegaiaren tokia baina jasotako zenbait adibidetan ere nolabaiteko kontrakotasuna dagoela dirudi. Gorago aipatu ditugun bi adibideotan kontrakotasuna ere badago, eta honela ere eman ahal izango lirateke:\n1929an euskalzaletu nintzen […] neuk ere nola ez dakidala (Mitxelena).\n1929an euskalzaletu nintzen, nola izan zen bestek ez dakiela, eta neuk ere ez.\nNeuk ere ez dakit, egia esateko.\nBesteek ez dakite, eta neuk ere ez, egia esateko.\nIzenordain arrunta eta indartua batera ere erabiltzen dira batzuetan, elkarren segidan, alegia, esanahia gehiago anpatzeko. Batez ere neu sailekoekin gertatzen da eta kasu gramatikalekin (absolutiboa, ergatiboa eta datiboa), ez besteekin: nik neuk, zuk zeuk, zuk zerorrek…. Halakoetan, bi izenordainek hartzen dute kasu marka:\nNi neu, ik ondo dakin, ez non itxastar-arteko izan jatorriz, baserrian jaioa baiño; ta gaztetxu nintzonala erri polit onetara etorri eta arrezkero emen azi, emengo oiturak neuregandu, emengo euskerea ikasi ta labur esateko, bertoko egin nintzonan. ( Arranegi, Erkiaga, E.)\nBerein bider esan eusten konfesoreak zer ikusi bearko neban; berein aldiz aginduten eustan biotzak zeren begira nengoan; sarritan ezagutu neban nik neuk egin au; ta askotan barri txar au biotzera emon eusan Yaungoikoaren ontasunak. (Escu-liburua, Añibarro)\n—Eta zuk zeuk, mozorroz jantziko ba ziña, zein jantzi-modu aukeratuko zenduke? —Nik? Ba, agian, Luis XV arena edo, eragozpen bat izango ezpa nu. ( Araibar zalduna, Erkiaga, E.)\nETXEKOANDRE: (Oiuka) Zu zeu mutilzar likiskeria! aundi-mandi beti-agintari!! arrotutz!! aundi-nai!! zekena!!! (Berebiziko ardalla artean senar-emazteak Aundi-mandiren gañera erori bitez, illetatik eusterakoan peluka kentzen diote burusoil azaldu araziaz) AZKEN AGERRALDIA Lengoak, Bizargille ta Kaxkarin. (Gizon bizarpeituti eta emazte bizartsuti..., Labaien, A. M.)\nZelan, Yauna, guk zuri zerua galarazo? Zelan infernua emon? Bai, ze nireetakorik txikienari egin zeuntsena niri neuri egin zeunsten. (Sermoiak, Zabala, J. M.)\nNiri neuri, beintzat, alan jazo jatan. (Neure lau urteko ibillerak, "Kamiñazpi")\nEta, era berean, beste hori ez denez existitzen zu gabe, zuk zeuk ematen diozu bizitza. (Urkiza, A., Zortzi unibertso, zortzi idazle)\nEta ni neu ere, Gernikan bertan gau hartan, eta ondoko egunetan hemen eta han, neure adimenetik ikusitakoak eta entzundakoak ezin bazterturik ibili nintzen. ("Txillardegi", Putzu, 154)\nHonen lekuko ditut niri neuri gertatutako zenbait pasadizo. (Salaburu, P., Euskararen etxea, 112)\nEgitura horien parekoak dira izena eta izenordaina daramaten beste forma hauek:\nAitak berak eramango du haurra eskolara.\nIrakasleari berari emango diogu idatzia zuzendaritzan aurkez dezan.\nGainerako saileko izenordain indartuekin adibide gutxiago daude:\nEta nurk ere ene saintietarik zunbaiti, zerbait idokitzen beitü, eni nihauri idokitzen dü, eta gañeratiko zelüko erresoman direner orori. (Jesü-Kristen imitazionia, Maister, M.).\nBadira beste nahaste batzuk ere:\nZer egin düt, Jauna, zük eni eman zinizadan zelüko zunbait konsolazione? Nik nihaur beithan ezagützen dit, deus hunik eztüdala egin; bena biziuetara bethi ekharri, eta hunialat ützültzeko herabezti izan nizala. (Jesü-Kristen imitazionia, Maister, M.).\nGaurko literaturan ez dago ia horrelako adibiderik.\nEgitura horietan izenordain indartua aposizioan doa, eta aurretik duen izenordain arruntaren kasu marka bera hartzen du. Molde hori da gehien erabiltzen dena, baina bada salbuespenik ere. Izenordain indartua ergatiboan baldin badoa, arazorik gabe onartzen du izenordain arrunta absolutiboan. Horrenbestez, gehien erabiltzen dena nik neuk moldea izan arren, ni neuk moldeko adibideak ere badira:\nNik kañaberea jan? Gose dattianak jan begike; ni neuk ez. (Bertolda eta Bertoldin, "Otxolua")\nEz odol, ez ondasun, neskak ni neuk maite. ("Euskaldunak", "Orixe")\nUztak ez igartu bai igartu dakusazan lugiñak euria itxaroten dabenez, itsas zabaletik bere senar aspaldion ikusi bagakoa noiz legorreratuko, izpazterrean, zapi zuri bat gora ta beera erabiliaz, egoten dan emaztearen era berberean, egon naiz ni neuk maite dodanaren erantzuna noiz elduko. (Latsibi, Azkue, R. M.)\nGaldetzen diote: - Nork zer egin daun? Errepusta: - Ni neuk nee burua. (Euskal ipuinak, Wentworth Webster)\nEta ni neuk etortzeko erabili dudana… tira… ez da batere erraza sotora jaisteko sarrera non duen ikustea… (Harry Potter eta sorgin harria, J.K. Rowling / Iñaki Mendiguren)\nEdo arean bai, ze ni neuk irentsi egin nuen,ahora eskukadaka eroanez. (Sukar ustelaren urtea, Jimenez, E.)\nForma horiek guztiak egokiagoak dira, nik pertsonalki eta antzeko formak baino. Hala ere, ez dugu ahaztu behar kaleko hizkeran sarri erabiltzen direla egitura horiek ere, baina ez egungo literaturan. Tradizio klasikoan bada egitura horren lekukotasun zenbait:\nOrduan itzurterik batre gahe Rege handi hunen throno iudizialaren aitzinean konparitu behar ukanen dute on eta gaixto guziek personalki. (Iesus Christ Gure Iaunaren Testamentu Berria, Leiçarraga)\n[Esaiozu] bera pertsonalki lenago bezala estimatzen dudala ene baitan ( Jon Miranderen gutunak, Etxaide, J.)\nErrege bera presunalki nihorgana ethorririk (Debocino escuarra, mirailla eta oracinoteguia, Haranburu, J.)\nBretainarat jin nuzu, pertsonalki ezagutzen dudan zain-sendakin baten klinikarat. (Miranderen idazlan hautatuak, Mirande)\nEGLU Ien (44. or.) esaten denez, halakoetan eten bat egiten dugu bigarren osagaiaren, izenordainaren, ostean, eta horrek erakusten du aurrekoa ez dela galdegaia:\n[Garbitzailea bera] etorri zen.\n[Garbitzailea] bera etorri zen.\nGarbitzailea aipatu ordez lehen edo bigarren pertsona aipatu nahi badugu, garbitzailea bera egituraren parekoa ez litzateke ni neu edo zu zeu izango, neu edo nerau, zeu edo zerau baizik:\nNeu/nerau etorri nintzen.\nZeu/zerau etorri zinen.\nAskotan, garbitzailea beraren ordez, bera bakarrik agertzen da baina bera hori neu, heu, zeu, geu eta beste izenordain indartuen parekoa da, hirugarren pertsonakoa hain zuzen ere. Egoera bertsuetan erabiltzen dira bi formak.\nAinhoak badaki bera izango dela garaile lehiaketan.\nZuk badakizu zeu (zerori) izango zarela garaile lehiaketan.\nBi horietan, bera eta zeu, galdegaiak dira.\nHirugarren pertsonako izenordain gisa ere erabiltzen da bera, lehen aipatu dena berriro aipatu beharrean. Halakoetan ez da forma indartua, erreproduktiboa baizik, eta halakoen ordez ez genuke forma indartua erabiliko, galdegaiak balira bai:\nAlkatearen hitzetan mina nabari da, berak ez baitu sekula bere iritzia ezkutatzen.\nGaldegai izateko, beraz, aski da neu bakarrik erabiltzea. Hori hala da askotan eta, gainera, etenaldiaz gain, ere, behintzat eta antzekoak jartzen dira aurrean (galdegaia den seinale):\nNik neuk barriz, eztot oindiño orrelako buruausterik artu nai, gazte be ba naiz-ta. ( Arranegi, Erkiaga, E.)\n—Zer deritxazu zuk, Damas, orrek diñoanari? —Zer esan? Nik neuk ere, eskolarik ez neban ikasi-ta. (Batetik bestera, Erkiaga, E.)\nGazteenak, Epikok, geldituaz “Gura dau ni ementxe geratzea? Nik, neuk, egi egia, gurago neuke” esan eban. (Latsibi, Azkue, R. M.)\nNik neuk adieraziko diot laister, nik ere araxe. ( Araibar zalduna, Erkiaga, E.)\nNik neuk beintzat egin dodaz batzuk. (Firi-firi, Zamarripa, P.)\n- Nor iabilk on-bila, mutil, ez txar-bila bere? - Nik neuk. (Batxi guzur, Azkue, R. M.)\nEkarri egidazube, beraz, ona, neugana, eta egingo dot nik neuk egin biar dodana. (Bertolda eta Bertoldin, "Otxolua").\nNik neuk esango nioke eta haurrak berak esango lioke parekoak direla esan dugu eta horrek erakusten du hirugarren pertsonari dagokion izenordaina dela bera, baina berez dela forma indartua: Bera eroriko da; Berak ez du ezer esan; Mendian ikusi nuen bera, eta abar. Horrek ez luke izango izenordain arruntik (indartu gabea) parean, dagokion bakarra hura da, baina hura ez da izenordaina, erakusle arrunta baizik, hau eta horiren parekoa. Aurretik aipatu dena berriz aipatu ordez erabiltzen da bera izenordaina, bai Mendebalean bai Ekialdean2. Horrek esan nahi du itxuraz forma indartua izan arren forma erreproduktiboa ere badela, Altuberen hitzetan: Eleizalde zenaren izen maiteak baditu zenbait kutsu, berak ez baitzuen bere usteak […] izkutuan gorde sekula (Mitxelena). Adibide horren parean, hala dio EGLUk, beraren ordez, ez genuke neu edo zeu edo horrelakorik erabiliko. Galdegaia balitz bakarrik3).\nIparraldeko euskalkietan izenordain indartu hauek beste balio bat ere badute: berak bakarrik, neuk bakarrik, alegia.\nBerak egin du murala. (= berak eta berak bakarrik)\nNihaurk egin dut murala. (= nik eta neuk bakarrik)\nForma indartuen inguruan esandako guztia gorabehera, forma arruntak ere nonahi erabil daitezke:\nZuk esan dozuna egija bada… (Peru Abarca, Moguel, J. A.)\nGuazan laster ikustera txarri illa, ta nik esango deutsudaz izenak, anatomijaren izena inos enzun ezpadot bere, ezpada zure ao beroti. (Peru Abarca, Moguel, J. A.)\nAlan jazoten da nik ezagutu ditudan zure biargintzakuakaz: zure barri garbirik ezdakit. (Peru Abarca, Moguel, J. A.)\nBarberubaren izenak esan gura dau neure ustez Bizargillia; alan esaten deutsagu guk. (Peru Abarca, Moguel, J. A.)\nInguru guztietan, bokatiboetan izan ezik. Halakoetan forma arrunta erabiltzen da:\nZu, ikasle, isil zaitez!\n*Zeu, ikasle, isil zaitez!\nHala ere, literatura tradizioan adibideren bat aurkitu dugu genitiboan:\n— Grazia, da alabanza andiak emaiten deusudaz neure Jesu-Kristo Jauna, bada izan arren bere neu ain bekatari andia, euki dozu onzat neuk errezikietea merezidu baga zeure gorpuz santua: Supliketan deusut neure Jauna, da Jaungoikoa, eztaiteala izan Komuninoau neure erruz, neure kondemnazinorako, ezpada zeure miserikordia andiagaiti, neure pekatu guztien parkazinorako, neure mantxak garbietako, neure kulpen emiendarako, da neure kostunbre deungak mudetarako: Alan itxaraiten dot Jaun piedadez betea, da gaurrik ofrezietan dodaz zeure serbizio santuan, neure bioza, arimea, potenziak, da […] (Doktrina kristianeen explikazinoa, Arzadun, M.)\nEzezko perpausetan ere forma indartuak ez dira asko erabiltzen (EGLUk ere espresuki baztertzen ditu), gorago aipatu dugun bezala izenordain horiekin ere, behintzat edo antzekoren bat agertzen ez bada:\nNi ez nintzateke zurekin ezkonduko. (*Neu ez nintzateke zurekin ezkonduko)\nZuk ez zeneukan ordezkari izateko gogorik. (*Zeuk ez zeneukan ordezkari izateko gogorik)\nHala ere, badira zenbait adibide:\nZeuk ez dakizu bada? - Bai, baiña zeure aotik nai neuke entzun gaur, billosnarru mee baten ipiñi daidan zer erantzun deustazun. (Auñamendiko Lorea, Aguirre, D.)\n- Ikusten da zeuk ez dozuzala irakurten Unamunoren idaztiak. (Azalpenak, "Lauaxeta")\nLibreak gareala, ez dozu esaten? Zoriona bertatik jakula sortuten? Dotriñeau ikasi zeuri badeutsugu, Zergaitik nai doguna gaur ezin daikegu? Zergaitik iruditu nai badogu zarrak, Ezin egiñ giñaikez ur baltzaz bizarrak? Bigoteak, perillak ta bardin patillak, Libre jaio ta azi garean mutillak? Zeuk ez dituzu bada guztiak mosuan, Eta eukiko doguz guk barriz auzoan? Ez, ez, guk bere bear ditugu soiñean, Eta egin aldanaz, bardindu gaitean, Eta txarrago dana, zelan eskribitzen, Edozein pentsamentu ez deuskuzu isten? Bai, bai, guztiz ederra da zure dotriña, Lau anka daukenegaz balitza bardiña, Baña zelan ni nazan Adanen semea, […] (Asti-orduetako bertsozko lanak, Arrese Beitia)\nEne ederroi; etzara Zu donoki-lurren yabe? Zelan zagoz kutunori iñon laguntzagabe? Zeuk ez dozu piztu goyan eder-eder euzkia? Zer dagi bere Yaunari bialtzeke argia? Egaztiak Zeuk eztozuz apain yantzi ederrez? Eztozuz aran, muñoak, yantzi lora, bedarrez? Txoritxuok lo zagoze? Lo zagoze gaxuok? Orain abestezpozue itxi betiko abuok. (Goi-izpiak, Manterola, G.)\nEta zergaiti dakutsu zeure anajearen begiko lasto txikia, ta eztakutsu zeure begian dozun age andia? Edo zelan esan ziñeio zeure anajeari: itxi eidazu, anajea, atera daizudan zeure begiko altsia, zeuk ez ikusirik zeure begiko agea? Guzurtia, len zeure begiko abea atera egizu, ta gero ikusikozu, aterateko altsia zeure anajearen begitik. (Jesu Kristoren lau ebanjelioak batera alkarturik, Añibarro).\nNeu ez nindunan barruan, sentitzen dinat hirugarrenez hi defraudatzea, bisita bat egitera joan nindunan… (Odolbildua, Josu Landa)\nBeraz, Margari esatea pentsatu nuen galdera egin ziezaiola, neu ez bainintzen inondik ere ausartzen; baina, horretan nengoela, pianista ohiak, urduri jarri ninduen isilune baten ondoren, bere kabuz berreskuratu zuen, nonbait, kontaketaren haria. (Gorde nazazu lurpean, Saizarbitoria, R.)\nBaiezko perpausetan askoz gehiago erabiltzen dira forma indartuak. Ikus adibide hau:\nEz dut nik ixil eraziko; bere kontzientzian eraman behar duen harrak ixileraziko du ( Mitxelena, K.).\nAdibide horretan nik erabili du Mitxelenak ez partikularen ondoren, baina haren idazkera kontuan izanik badirudi perpausa baiezka emanda errazago erabil litekeela forma indartua:\nNeuk isil eraziko dut, ez bere kontzientzian eraman behar duen harrak.\nHala ere, adibide horretan galdegaia ere bada neuk.\nBi perpausez osatutako egituretan, kontrakotasuna baldin badago, baiezkako perpausean izenordain indartua erabil daiteke galdegai gisa:\nEz dizut eskolako lanak egiten nik lagunduko; ikaskideek lagundu beharko dizute.\nNeuk lagunduko dizut eskolako lanak egiten; ez ikaskideek.\nBestalde, zati-galderetan ez da izenordain indarturik erabiltzen, galdetzailea bera delako galdegaia; eta izenordaina galdegai izan ezin denez, forma arruntean agertzen da. Hala ere, tradizioan badira joera horren kontrako adibideak:\nNor dakust? Gexo-zañak erantzun eutsan euskeraz: - Zer jazoten jatzu gizon errukigarrija? - Zer jazoko jat? Jule Goiketxeko, betiko juan zala uste nebana, daukadala begijen aurrian! Orixe jazoten jat! - Zer diraustazu, gizon Jaungoikuarena? Nor zara zeu? Nik etzaitut ezagututen. (Jaioterri maitia, Etxeita, J. M.)\n- Nora zoaz zeu, Santi? Bilbora edo? - Arako bidea daroat, Bilbo orrek niretzako lagin leku izango aldau-ta. (Latsibi, Azkue, R. M.)\n“Zer? Orixe ez da don Bernardo abogadua? Bai zentailletan! Neure abogaduagaz jatork txakur peste ori!”. Ganera nora zatorz zeu don Bernardokin, neure abogadua bada! Traiziñoa baiño ez da ori! - Neuk ez neban elejidu ala! Bilbaora zetan joan nintzan ba? - Eta neu? Areen eztabaidari adi-adi, barre-barreka egoan don Bernardo ori. (Azalpenak, "Lauaxeta")\nGalderazko perpausa bai-ez erakoa denean, ordea, bai, forma indartua ager daiteke:\nNola egin zenuen aurrera zuk gertakari haren ondotik?\n*Nola egin zenuen aurrera zeuk gertakari haren ondotik?\nNeuk egingo dut ala bakarrik moldatuko zara?\nZeuk egin duzu edo ahizpari esan diozu egiteko?\nHorrenbestez, honela laburbildu liteke forma indartuak eta arruntak noiz eta nola erabili ohi diren:\n-Galdegai direnean, kontrakotasuna adierazteko\nNeuk egingo dut (ez zuk)\n-Galdegai ez denean, bi kasutan ager daiteke:\n-ere, behintzat, behinik behin eta antzekoekin\nZeuk ere lor dezakezu hori\n-ni neu, zu zeu eta antzeko itzulietan\nnik neuk nahiago dut bazkaria egin afaria baino\nNik ez dut ezer esan\nZer egin duzu zuk proposamenak aurrera egin dezan?\nZu Aitor, zatoz hona!\n1 Altubek kontrakoa dio Erderismos liburuan (75 or.), “opositiboak” aipatzen dituenean: Ni zuretzako naiz ta zu niretzako.\n2 EGLU Ien (45. or) erabilera hau mendebaleko euskaldunentzat mugatzen da, baina orokorragoa da.\n3 Oro har, hori hala da, nahiz ez den beti betetzen: nik neuk ez bainuen neure burua serioski aintzakotzat hartzen (J. A. Arrieta, Homo Faber liburuaren itzulpena, 163. or\nEuskara Institutua, EHU, "Noiz forma arrunta, noiz indartua?", Sareko Euskal Gramatika (SEG), www.ehu.eus/seg


Athletic Club VS RC Deportivo 2010-5-15 | Athletic Clubeko Webgune Ofiziala\nAthletic Club2 : 0 RC Deportivo\n2010-5-15 - 18:00\nGaraipena eta emozioz beteriko agurrak\nAthletic Clubek 2 Deportivok 0Athletic Clubek 2-0 irabazi dio A Coruñako Deportivori. Gure taldearen golak…\n2010ko mai. 15a\nAthletic Clubek 2 Deportivok 0\nAthletic Clubek 2-0 irabazi dio A Coruñako Deportivori. Gure taldearen golak Muniainek eta Javi Martinezek egin dituzte. Gauzak horrela, denboraldiari amaiera ona eman zaio Joseba Etxeberria, Armando eta Muñozek bere ibilbide zurigorriari zelaian bertan agur esan dioten egunean. Giro bikaina egon da San Mamesen, talde biek presiorik gabe jokatu dute eta bertaratu direnak emozioz beteriko arratsalde bat pasatzeko aukera izan dute. Kapitainari agur esateko azken parada astelehenean egongo da San Mamesen bertan, Athletic Clubek eta Fundazioaren taldeak, ehun umez osaturik, 19:00etatik jokatuko duten “Ezinezko partida”n.\nPartidak historia gutxi izan du, espero zenez, tentsio falta nabarmena zelako, epailearen aldetik ere, Mejutok Ligako bere azken partida inolako gorabeherarik gabe amaitu nahi bait zuen eta horregatik, denok pozik uztearren, txartelak poltsikoan gorde ditu.\nSeigarren minutuan Koikilik buruz bere aterantz “errematatu” du eta Armandok arratsaldeko lehen txaloak jaso ditu. Pixkaka zurigorriek jokuaren ekimena eurenganatu dute eta Manuri benetako lana eman diote. Lehendabizikoa Llorenteren erremate behartua izan da eta 20garren minutuan Etxeberriak baloia ezker aldera ireki du eta bertatik zetorren Muniainek, Manuel Pablo gainditu eta gero, eskuinkada angelutik sartu du bat eta zerokoa ezartzeko.\nNolabaiteko metafora, erreleboarena alegia. Athletic Clubek horrela segitu du, zelai erdi gazte-gaztearen eskutik. Atera kontuak: Muniain bera, Martinez, Iturraspe eta Susaeta. Azken honen erdiraketa arriskutsua ez da gutxigatik barruan bukatu. Baloia zurigorria zen, gogoa eta grina ere bai. Esaterako 25. minutuan Llorenteren jaurtiketa Manuk kornerrera urrundu du eta ostean Etxeberiaren barnealdiak ez du errematatzailerik aurkitu…\nGainera hogeita seigarrenean Ivan Perez Adrian lesionatuaren ordez sartu da. Zaleek kapitainaren gola nahi zuten eta 34garren minutuan Llorenteren lagapena buruz ia ia Etxeberriaren oinetara heldu da. Partidak lo hartu ei du, Lassadek 40garrenean arrasean gutxigatik kanpora bota duen arte. Ia jarraian Munianen jaurtiketa atzelari batek urrundu du, Manuk Susaetaren ezkerkada kornerra bidali du eta lehen zatia amaitzeko Armandok ukabilez Ivan Perezen falta jaurtiketa desbideratu du.\nAldageletatik bueltan Etxeberriak aukera paregabea izan du Muniainen pasea jaso eta gero, baina ezkerrez kanpora jaurti du. Galiziarrek lehen zatian baino erosokorrago agertu dira eta hurrengo hiru aukerak Deportivorenak izan dira, baina Juan Rodriguezek eta Ivan Perezek altuegi jaurti dute eta 51garrenean Armandok Antonio Tomasen jaurtiketa harrapatu du.\nOrdubetean Muñoz Iturrasperen ordez sartu da San Mameseko agurra jasotzeko. Hirurogeita laugarrenean Muniainen erdiraketa Llorentek gutxigatik ez du sartu eta partida alai, ate batetik bestera ibili da partida amaitu bitartean.\nDeportivon Mista Lassaden tokian sartu da eta hortik gutxira Ivan Perezek jaurti du Armandoren eskuetara eta partidako unerik hunkigarriena 73garrenean heldu da, Etxeberriaren uzta zurigorri oparo eta ahaztuezina amaitu denean. Txalo zaparrada luzea, taldekide eta arerioen besarkaden artean emozioak, hamabost denboraldiko bizipenak, gainezka egin du eta negarrari pozarren ekin dio eta harekin batera ehundaka zale harmailetan. Guztira 514 partida eta 104 gol, erraz idazten dena, baina gitxi batzuren eskutan dagoena.\nPartidak, dena den, ez du etenik izan eta gola horrenbestez bilatu duen Llorentek ezkerkada bortitza langara bidali du 75garrenean. Azkenik, bi minutu beranduago Javi Martinezek gol polita sartu du eskuinez areaz kanpotik bota ondoren eta bere lekua zelaian Gurpegiri utzi baino lehen. Azken uneotan Llorentek buruz eta Muniainek ezkerrez abagune garbiak izan dituzte, baina biak kanpora joan dira. Gaurkoan jada ez ziren beharrezkoak eta, berandu bada ere, etxeko garaipenak itzuli dira abuztuan Liga berriz hasiko den arte.


Musika estilo desberdin eta berriekin datoz Kooltur Ostegunak - Arrasate - Goiena.eus\nMusika estilo desberdin eta berriekin datoz Kooltur Ostegunak\nAnder Larrañaga 2014-10-31 11:49\nKalitatezko musikarekin datoz azaroko eguenak. Ibilbide luzea eta eskarmentua duten musikariak datoz: hori ukaezina da. Cabezafuego y Los Brutales, Tenpora, Gramones eta Terry Lee izango dira hilabete honetako Kooltur Ostegunetan etorriko diren taldeak.\nDatorren eguenean, hilaren 6an, Cabezafueko y los brutales izango dira gurean: musikazale askok ezagutzen dute talde hori bere ibilbide jarraitua izan delako. Mermaid, Black Lagun, Los Separatistas, Bizardunak, edota Atom Rhumba taldeetako kide izan da besteak beste. Cabezafuego. Oraingoan labetik atera berri duen Camina Conmigo diskoarekin dator gurera.\nHileko bigarren eguenean, azaroaren 13an, Tenpora taldearen txanda izango da. Gidaria Juantxo Seberio da, Benito Lertxundirekin urte askoan ibilitakoa. Konposatzailea ere bada; esaterako, aurten Donostia2016ko eta Behobia-Donostiako kantuak berak konposatu ditu. Hala ere, ez da taldeko musikari ezagun bakarra: Ruper Ordorikarekin eta mila taldetan ikusi izan dugun Asier Oleaga, Katamalon ibilitako Itsaso Etxebeste, ibilbide luzea duen Beñat Barandiaran gitarra-jolea edota Belen Arandia abeslari tolosarra. Jazzaren ukitua nabarmena da Tenporan, blues eta folk zertzeladekin.\nAzaroaren 20an, munduan Ramonesen bertsioak egiten dituen talderik ezagunena dator: Gramones talde gasteiztarra. Bi urtean behin edo birritan elkartzen dira bakarrik eta kontzertu gutxi batzuk baino ez dituzte eskaintzen. Honen harira, Andres Alvarezek Todos Somos Ramones dokumentala eskainiko da egun berean, 19:00etan, Kulturaten.\nHilabetea ixteko, hilaren 27an, Texaseko Terry Lee Hale bakarlaria dator. Sustraietako musika da berea: countrya eta bluesa batik bat. Aipatzekoa da ere, hau ere gurean izandakoa dela: duela hiru urte Arrasateko Iluntz tabernan izan zen bira berezi batean. Bada, duda barik, indarrez datoz azaroko Kooltur Ostegunak.


Irina ehotutako labore aleetatik lortzen den hauts fina da. Euskarazko izena latinezko farina terminotik dator, eta urun aldaeran erabiltzen da bizkaieraz (16. mendetik dokumentatua); gainerako euskalkietan orokorra da irin forma.\npowder (en) , Oinarrizko elikagai eta shelf-stable food (en)\ncereals' and pseudocereals' flour (en)\nUrun/irin isoglosa euskaraz, tokiko euskalkiak dokumentatu ahal izan diren eremuan.\n1.2 Gari alearen zati nagusiak.\n1.3 Gariaren nutrizio ezaugarriak\n1.4 Gari landarea fintzea eta eraldaketa prozesua\n1.4.1 Bilketa eta haziaren banaketa\n1.4.2 Ehotze eta bahetzea\n1.4.2.1 Errotako harriekin lortutako irina\n1.4.2.2 Altzairuzko arrabola ildaskatuekin lortutako irina\n1.4.3 Irinaren heltze, ontze eta zuritzea\n1.5 Irinaren erauzketa portzentajea\n1.6 Irinaren salmenta.\n1.6.1 Komertzializatutako gari irinaren baloreak\n1.7 Proteina kopuruaren araberako irinak eta motak desberdinak\n1.7.1 Indar irina\n1.7.2 Irin ahula\n1.7.3 Indar erdikoa\n1.8 Gari semola\n1.9 Beste landare irinak\n1.10 Animalia jatorriko irinak\nGari irina gozogintzan eta okintzan nagusi dugun irina da; hala ere, gari irin bakoitza desberdina izan daiteke. Urtearen buruan egin duen eguraldiak eta irina fintzeko sistemak asko baldintzatzen dute irinaren kalitatea.\nGari alearen zati nagusiak.Aldatu\nGariaren nutrizio ezaugarriakAldatu\nGari landarea fintzea eta eraldaketa prozesuaAldatu\nBilketa eta haziaren banaketaAldatu\nEhotze eta bahetzeaAldatu\nErrotako harriekin lortutako irinaAldatu\nAltzairuzko arrabola ildaskatuekin lortutako irinaAldatu\nIrinaren heltze, ontze eta zuritzeaAldatu\nIrinaren erauzketa portzentajeaAldatu\nKomertzializatutako gari irinaren baloreakAldatu\nProteina kopuruaren araberako irinak eta motak desberdinakAldatu\nGluten portzentaje handia du (%11,5-13,5 proteina 100 gramoko). Irin mota honek ur asko xurgatzen du, eta, ondorioz, ore tinko eta plastikoak sortzen dira. Ogia edo okintzarako ondutako oreak egiteko egokia da (adibidez, errege-opilak egiteko, pasta italiarrak, edo pizzak egiteko erabiltzen diren oreak…) Irin hau erraz ezagutzeko badago metodo bat, eskuan hartu eta hau indarrez itxi. Eskua ireki ondoren, indar irinak desegin edo zabaldu egin behar du. Irin ahulak baino kolore hori ilunagoa izaten du.\nGozogintzako irina ere esaten zaio. Gluten-proteina proportzio baxua du (gehienez %10eko proteina kopurua 100 gramoko). Produktu bigun eta leunak egosteko egokia da, adibidez, bizkotxoak, madalenak, txurroak, kauserak, «petit choux»ak, ore hautsia, etab. Irin hau erraz bereizteko badago metodo bat: eskuan hartu eta hau indarrez itxik. Eskua ireki ondoren, irin ahula mantendu egingo da desegin gabe. Indar irinak baino kolore zuriagoa izaten du. Bestelako irin edo semolak.\nB2 bitamina (Erriboflabina)\nBeste landare irinakAldatu\nZekale irina: Zekale ale bahetua eta iragazi eta zahia eta hozi gehiena kenduta. Ez du gariaren kalitate berdina; hala ere, ogia egiteko erabiltzen den bigarren irina dugu. Ogia egiteko normalean gari irinarekin nahasten da. Zekale irin integrala, ale oso bahetuari esaten zaio. Findutakoa baino zaporetsuagoa baina lehenago zahartzen dena. Ogia egiteko garaian, jeneralean, gari irinarekin nahasten da.\nMalta edo garagar txigortu irina: Garagarra lehortu eta txigorturik, bahetu egiten da ondoren, eta gari irinarekin nahasten da, ogiei zapore berezia emateko.\nMila zereal irina: Gari irin osoa, beste irin mota batzuekin nahastuz lortzen dena. Garagarra, zekalea, artatxikia, txitxiroiak, artoa.... eta bestelako hazi aleak ere eduki ditzake: ekilorea, sesamoa.... . Mila zereala ogi edo gailetak egiteko erabiltzen da.\nArroz irina: Garrantzi handikoa Asiako hego-ekialdeko sukaldaritzan, berarekin, paper jangarria ere prestatzen da. Ohi, findua kontsumitzen da, bihi osokoa ere saltzen den arren. Txinan sakea edo ore eta pastak egiteko erabiltzen dena.\nArto irina: Amerikan jatorria duela, artoa (irin, edo modu ohikoagoan, nixtamaldua) tortilak egiteko erabiltzen da, duela milaka urtetik, Latinoamerikako kulturetako elikaduraren oinarri den elikagaia, babarrun eta txileekin batera (hirukote sakratua). Aldi berean, Euskal Herrian, taloak egiteko oso erabilia da. bahetuta, bere horretan taloak egiteko erabiltzen da. Arto irin findua, aldiz, sukaldean saltsak loditzeko erabiltzen dugu. Ogia edo mamia duen okintzako prestaketak lortzeko gari irin indartsuarekin nahastu beharko genuke.\nArtobeltz irina: Artobeltz aleak bahetuta eta iragazia, gurean ez da ohikoa baina Errusian asko erabiltzen da.\nAnimalia jatorriko irinakAldatu\nArrain irina: Irin izena jasotzen du, baina xehetutako arrain lehorra da, nagusiki antxobetaz egina, Txile eta Peruko kostaldean oso ugaria den arraina. irina\n↑ «irin - Ahotsak.eus» ahotsak.eus (Noiz kontsultatua: 2018-04-25).\n↑ «Orotariko Euskal Hiztegia» www.euskaltzaindia.eus (Noiz kontsultatua: 2018-04-25).\nAzken aldaketa 7 maiatza 2022(e)an, 21:37(e)tan\nOrriaren azken aldaketa: 7 maiatza 2022, 21:37.


“Euskaraz Bizi” guraso-batzordearen bilera, Olinpiadak antolatzeko | Mogel Guraso Elkartea\n← Udako aisialdi programak: “Afariketan” eta “Udan jolasean”\nKalian Jolasian (maiatzaren 24an Untzagan) →\n“Euskaraz Bizi” guraso-batzordearen bilera, Olinpiadak antolatzeko\n2013/04/26 atalean gurasoelkartea -k publikatua\n“Euskaraz bizi” taldea, guraso, langile eta irakasle batzuek osatutako taldea da. Besteak beste, “olinpiadetako” lanak antolatzen dituzte. Urtero bezala, aurten ere bilera egingo da Olinpiada eguneko lanak banatzeko (kirol epaile, garbiketa, taberna eta abar.)\nMezu honi erantsita, bileratxo batetara gonbidatzen ditu guraso guztiak.\nBatzuk beteranoak zarete talde honetan. Beste batzuk “fitxatu” berri edo… zaituztegu. Elkar ezagutu eta XVII. Kirola Euskaraz Bizi aitzaki, Euskaraz Biziren berri ere emango dizuegu bileratxo horretan. Gogoan izan Kirola Euskaraz ekainaren 1ean izango dela Iturburun.\n“XVII. Kirola Euskaraz Bizi” mundial bat antolatzen dihardugu. Beronen martxaren berri eman eta gauzatu dezakegun ideia berririk balego, ezagutzeko, bide batez ardura banaketari ekinaz,\nNon: Mogel – Isasi\nNoiz: datorren astelehenean, apirilaren 29an, arratsaldeko 7:00etan bilduko gara Mogel Isasin.\nBilera hau, eta ondo baderitzozue, urtean gauzatua azaltzeko ere aprobetxatuko dugu. Besterik gabe, astelehenera arte.\nEuskaraz Bizi Taldeko Koordinatzaileak\n“Euskaraz Bizi” guraso-batzordearen bilera, Olinpiadak antolatzeko -ri erantzun bat\neneko gerenabarrena -k dio:\n3:50 pm 2013/04/29\nkaixo, Eneko naiz zaloa gerenabarrenaren aita .Urtero bezala sukaldean egongo naiz ,baina tamalez gaurko bilerara ezin izango naiz joan.Barkatu eragozpenak.


UEMAk eta PuntuEUSek elkarlanerako hitzarmena sinatu dute, interneten herriz herri eragiteko | UEMA - Udalerri Euskaldunen Mankomunitatea\nHasiera » arnasguneak » UEMAk eta PuntuEUSek elkarlanerako hitzarmena sinatu dute, interneten herriz herri eragiteko\n2018(e)ko apirilak 19 arnasguneak, udalak, udalerriak, UEMA Erantzunak desaktibatuta daude UEMAk eta PuntuEUSek elkarlanerako hitzarmena sinatu dute, interneten herriz herri eragiteko sarreran\nBi aldeek gaur eguerdian sinatu dute hitzarmena, eta edukiaren nondik norakoak azaldu dituzte hedabideen aurrean.\nUEMAko kide diren 85 herrietan euskarak Interneten duen egoera aztertzeko eta herri horietako webguneetan eta domeinuetan eragiteko ekimen aitzindariak abiaraziko dira.\n[PuntuEUS Fundazioko zuzendari Josu Waliño eta UEMAko lehendakari Josu Labaka, bi aldeen arteko hitzarmena sinatzeko ekitaldian, gaur goizean, Donostiako Koldo Mitxelena kulturgunean].\n[PuntuEUSek berariaz prestatu du UEMAko kide diren herri guztietako webguneetan euskarak duen lekua neurtzeko tresna].\nGaurko ekitaldia, irudietan:\n· PuntuEUSek eta UEMAk elkarlana abiatu dute, ingurune digitalean herriz herri eragiteko (domeinuak.eus, 2018-04-19).\n· Interneten euskara indartzeko hitzarmena sinatu dute PuntuEUSek eta UEMAk (naiz.eus, 2018-04-19).\n· Ingurune digitalean herriz herri euskarazko edukien eskaintzan eta eskarian eragiteko hitzarmena (Europa Press, 2019-04-19).\n· Eskualdeko 15 herritan euskarak interneten duen egoera aztertuko dute (ataria.eus, 2018-04-19).\n· Interneten euskara indartzeko hitzarmena sinatu dute PuntuEUSek eta UEMAk (azkuefundazioarenegunkaria.eus, 2018-04-19).\n· Herririk herri eragin nahi dabe UEMAk eta PuntuEUSek (bizkaie.eus, 2018-04-19).\n· Udalerri euskaldunetan euskarak interneten duen egoera aztertuko dute (El Diario Vasco, 2018-04-19).\nAurreko albistea Eneka Maiz, UEMAk Nafarroako Parlamentuan egindako agerraldiaren inguruan\nHurrengo albisteaBakioko Udalak UEMAko kide izatea onartu du, aho batez


industria formatu handiko uv inprimagailua tshirt eta ehuna shanghai WER-ED6090UV - WER\nPotentzia gordina: 3300W\nNeurriak (L * W * H): 4800 * 3000 * 1500\nPisua: 1700 kg\nZiurtapena: ce, rosh, iso9001\nIzena: Industria formatu handiko UV inprimagailua Shanghaiko kamiseta eta oihala\nMateriala inprimatzea: material guztiak\nAplikazioa: In / Outdoor Advertisement Dekorazioa\nInprimatzeko abiadura: 26-64 m 2 / h\nInprimatzeko tamaina: 2500mm * 1300mm\nProduktuen izena: Multicolor Color UV flatbed digital inprimagailua\nHitz gakoak: UV inprimagailu kamiseta\nIndustria formatu handiko UV inprimagailua kamiseta eta ehuna Shangaietan Inprimatu materialak: beira, zeramika, sabaia, aluminiozko xafla, egurrezko taula, ate-xafla, metalezko panela, kartela, panel akrilikoa, plexiglass, paperezko taula, foam taula, PVC hedapen taula, kartoizko korrugatua; PVC, mihise, oihal, alfonbra, ohar itsaskorrak, islatzaileak, larruak eta abar bezalako material malguak.\nIndustria formatu handiko UV inprimagailua kamiseta eta ehuna shanghai-ekin honako ezaugarriak ditu:\nKolore aldakorreko konfigurazioa, 4 koloreko paleta zuria estandarra, Lc, Lm, V aukerakoa\nGrayscale inprimatutako buruak, 4 eta 21pl arteko tarte aldakorra\n60 metroko garaiera izan zuen\n10 cm-ko lodiera duten malgukiak eta zurrunak diren substratuarekin\nTinta zuria eta CWC inprimatzeko gaitasuna eta barneko konponbidea\nEguzki lau hutsetako eremuekin\n20 sqm / h 20 40 40\n15 sqm / h 15 30 30\n10 sqm / h 10 20 20\n1400 * 1400 dpi (6 pasabidea)\nMax. Inprimatze tamaina:\nMax. Media gogortasuna\nMax. Media Pisua\nSAI fotoprint / beam / kaldera\nUV tinta, 2 LED lanparek zuzendua\nTiff, Jpeg, Postscript, Eps, Pdf eta abar ...\nQ: Ez dakit zure enpresak ondo, nola fidatzen zaitut?\nA: WER-ek 2006an sortu zuen UV Inprimagailua ekoizteko eta saltzeko 12 urte baino gehiago eta bezeroak 100 herrialde eta eremu baino gehiago ezarri zituen. Gure enpresaren eta fabrikaaren bideoa erakutsi ahal izango dizugu, Txinako erakusketa bisitatu aurretik, gure kabina ikusi behar duzu.\nZein da UV tinta sendagarriaren abantaila?\nA: UV tinta sendagarriak gamako zabalera eta dentsitate handia du eta oso malgua da eta ez du pitzatu edo itzaltzen. Zortzi oinarrizko tinta zuriak oinarri gisa, overcoat, bete kolorea, underspot kolorea, overspot kolorea substratu gardenak edo ilunak onartu ahal izango dira itxura biziak konturatzen.\nA: normalean hitz egiten baduzu, ereduak stockak badira, 2 edo 3 egun igaroko ditugu paketea prestatzeko, baldin eta ez badugu stockean, 2-3 egun behar ditugu ekoizteko eta paketatzeko. Itsasontzien bidalketa orokorra 10 eta 30 egunen buruan izango da. Hori dela eta, egoera normalean, gehienez bi hilabeteko epean jasoko dituzu.\nQ: Zer da eco-disolbatzaile flatbed inprimagailuaren arteko aldea?\nA: UV sistema hartzea, inprimatzeko irteerak loditu egin dira (10 cm arte), RIP koloreko kontrol profesionalarekin. Berehalako inprimaketa eta berehalako lehorra, aurrez aurrezteko beharra, 3D birlandaturiko sentimendua, UV froga, uraren aurkako froga, marrazoaren froga, bai barruko zein kanpoko erabilera bikainak.\nA: 1 urteko bermea ematen dugu. 1 urteko bermea, zati bat akastuna baldin bada, gure konpainiak doako piezak ordezten ditu eta zati akastunak aldatzen lagunduko dizu. Bermea iraungita dagoenean, gure enpresak doako teknikari laguntza emango dizu. Ezberdintasun bakarra ordezkatzea da. Beraz, iraupen luzeko zerbitzua eskaintzen dizugu gure inprimagailua erabiltzen duzun bitartean.


BURU - MAPAK: 2009/03\nEUSKADI IRRATIKO ENKARGUA II\nDuela pare bat asteko enkarguari erantzunez, buru-mapa egin nuen eta Edurneri igorri. Baina irudi hori blogera igon ezin.... Norbaitek nahi balu, e-postaz bidaliko diot. Hura aurrean izanda hobeto ulertuko lirateke jarraian idatziak... Laster MINDOMO (buru-mapak egiteko interneten oinarritutako doaneko softwarea) erabiltzen hasiko naiz eta horrelako arazoei agur (horixe espero !)... AZKENEAN XMIND BIDEZ; EGINA; HEMEN IKUSGAI.\nMind Manager 8.0 erabili dut horretarako. Ordaindu beharrekoa da, baina ezagutzen dudan onena baita ere. 30 eguneko frogaldia ere eskaintzen dute: http://www.blogger.com/www.mindjet.com da enpresaren webgunea. Badut nik programa horren kopia, eskuratu nahi lukeenari, geratu eta di-dakoan instalatuko niokeena (eleder.aurtenetxe@gmail.com).\nPrograma asko daude buru-mapak egiteko (eta era guztietakoak: libreak, komertzialak, interneten oinarritutakoak,...). Horri buruz beste izango dugu idazteko astia, baina aski duzu bilatzaile on batean "mind mapping software" ematea, eta baduzu nondik hasi. "Wikipedia mind map" bilatzea ere hasteko modu ona da.\nEdurnek proposatutako ariketatxo honek zer esana eman dit ere. Hona hemen, honi lotuta, aipatzeko moduko kontuak:\n1. AHALEGIN OREKATUA: buru-mapa zertarako den, horrenbeste denbora eta ahalegin emango diogu hura egiteari. Esaterako, astean behin egiten ditut irrati elkarrizketak kolaboratzaile gisa. Horiek prestatzeko eskuz egin ohi dut buru-mapatxo bat, kolore-erabilpenean eta edertasunean baino, ideia kopuruan eta horien antolaketan gehiago erreparatuta. Elkarrizketa-gidoi on bat prestatzeko aski dut ordu laurden.Jendaurreko mintzaldi baterako balitz, ordea, ordu batzuk emango nituzke buru-mapa prestatzen (eskuz zein ordenagailuz) mapa hura entzulego hipotetikoari erakutsiko diodala eta mintzaldia hobeto ulertzeko funtsezkoa izango dela kontuan hartuta.\n2. IKUR (HITZ, IRUDI,...) PERTSONALAK/UNIBERTSALAK: jakina, buru-mapa zertarako den ere, modu bateko edo besteko ikurrak erabiliko ditugu. Norberarentzako bada soilik (edo buruz buru beste pertsona bati azalduko zaiona) norberak garatutako ikurrak, hitzak, irudiak,… oso lagungarri dira. Beste inork ere begiratuko badu buru-mapa hori, ostera, hark ulertzeko moduko hitzak, irudiak, edo hitz-irudi bikoteak sartuko ditugu buru-mapan.\nArgi dagoena zera da: buru-mapa ondo eginda badago, hartzaileak hobeto, arinago, epe luzeagoan atxikitzeko moduan eta sormena hobeto piztuaraziz jasoko du informazioa.\n3. BURU-MAPAREN ABANTAILAK: aurreko “post”-ean agertzen zitzaigun gidoiaren aldean honako abantialak ditu honela lan egiteak nagusiki:\n3.1. EGITURA: 20 inguru galdera hurrenez hurren izatea baino, galdera horiek 4 bloketan ordenatzeak lagundu egiten dio pentsamenduari eta oroimenari.\n3.2. KOLORE KODATUAK: buru-mapen ezaugarri bat da kolore kodatuak erabiltzea. Adibide honetan, marroiz tintatu dugu hitz baten hondoa, hitz hori bere albokoari kontrajarria dela adierazteko.\n3.3. ASOSIAZIOAK: ideien arteko asosiazioak adierazten ditugu buru-mapetan. Hori egiteak lagundu zezakeen, esaterako irratiko elkarrizketan, bat-batean baina ordena galdu gabe, galdera batetik beste batera salto egiteko,...\n3.4. GAKO HITZAK: ahal dela, gako-hitzak erabiliko ditugu huts-hutsik:\nEsaldi batean gako hitzak ugari badira, hitz nagusi baten pean izango ditugu haren “kumeak”. Ideiak horrela idatzi “beharrak” hobeto ulertzea dakar, eta denbora eta espazioa aurrezten digu.\n3.5. NATURALTASUNA, BAT-BATEKOTASUNA ETA ORDENA: Gainera, jendaurrean mintzatzeko erabiliko denean ordena ematen dio mintzaldiari, erraztu egiten du norbere hitzez, era naturalagoan adieraztea, eta bat-batean ideia berriak txertatzen laguntzen du. Badago tokia beste ideiak batzuk sartzeko. Hobeto esanda, bat-batean etorriko zaizkigun ideiek EUREN tokia izango dute aurrez prestatutako buru-mapan.\nEta, irakurtzen ari zaren hori, inoiz Edurnerenaren antzeko enkargu bat proposatu nahi bazenu, lasai asko bota!\nOHARRA: lehen esan bezala, ez dut blogean buru-mapa argitaratzeko modurik izan. Gaurko programek hori errazten dute, baina oraindik ez dut gai hori menperatzen. Norbaitek horretaz gehiago baleki, pozik hartuko nuke laguntza!\nEgilea: BM31 en 02:03 0 iruzkin Enlaces a esta entrada\nEtiketak: abantailak, BM31, buru-mapak, erabilera, Euskadi I, ezaugarriak, irrati-elkarrizketak, mind manager, mind map, Mindomo\nMINFOUTES: TALLER DEL SOHO-n HITZALDIA BIHAR (hiria eraldatzen II)\nMINFOUTESBihar 19etan Bilboko Taller del Soho-n topaketa, OUTen tallerrari buruzko laburpena aitzakia hartuta, buru-mapen oinarriak mintzagai.\nHemen hitzaldiaren iragarkia.\nEta hauxe, hitzaldiko eskema bat.\nEgilea: BM31 en 09:17 2 iruzkin Enlaces a esta entrada\nEtiketak: adibideak, Bilbao, BM31, buru-mapak, hitzaldia, OUT Bilbao\nHIRIA ERALDATZEN (MINFOUTES)\nOUT-Bilbao martxan jartzen eta gidatzen ibili izan da Lorenzo Rocha gurean aurreko urtean. Herritarrek eurek egunero bizi diren ingurua nolakoa izango den erabakitzera eta ekitera mugitzea xede duen pentsaeratik ari dira munduko hiri batzuetan.\nAzaroan 3 eguneko tailerrean parte hartu genuen 20 lagunek edo. Eragin handia izan zuen gehienongan eta ekimen ugari atera ziren (eta haietako batzuk buruan daude oraindik).\nBuru-mapa bat egin genuen ere orduko ideiak bildu nahian eta datorren asteazkenean eskema hartan bildutakoak aurkeztuko ditugu Bilbon. Hona hemen xehetasunak:\nNOIZ eta NON: 2009-III-18, 19:00etan, Bilboko Taller del Soho-n\nHonako HELBURU hauek ditu topaketak:\n1. BM: buru-mapen (mind mapping) teknikari buruz dakidana hedatzea.\n2. INFO: Lorenzo Rocharen tailerraren inguruan batutako informazioa zabaltzea, nik dudan eskema parte-hartzaileek erabili eta osatu dezaten.\n3. ESPAZIOA: hirigintza horizontalari buruzko ekimenak sustatu ahal izateko espaziotxo bat eskaintzea.\nAholkua: "txoria" (pendrive) edo ordenagailua ekarri, SW edota eskema grabatuta eraman ahal izateko.\nOndo badatorkizu, bertan elkartuko gara.\nEtiketak: Bilbao, BM31, buru-mapak, hitzaldia, Lorenzo Rocha, OUT Bilbao, software\nMINFOUTES: TALLER DEL SOHO-n HITZALDIA BIHAR (hiri...


Alfonso Iglesias asturierazko komiki saria - Wikipedia, entziklopedia askea.\nAlfonso Iglesias asturierazko komiki saria\nAlfonso Iglesias asturierazko komiki saria 2009tik Asturiasko Printzerriko Gobernu Kontseiluaren Hezkuntza, Kultura eta Kirola sailak urtero ematen duen saria da. Sariaren helburua hizkuntza horretan gazteen intereseko argitalpenak indartzea da. Saria 3000 eurokoa da.\n2009 I. lehiaketa Ruma Barbero Manzajú\n2010 II. lehiaketa eman gabe —\n2011 III. lehiaketa Isaac del Rivero Doña Berta\n2012 IV. lehiaketa Javier Antonio Marinas Homes\n2013 V. lehiaketa Alfonso Zapico Cuadernos d'Ítaca\n2014 VI. lehiaketa Enrique Carballeira L'arume de la tierra\n2015 VII. lehiaketa Ruma Barbero El viaxe a la lluz\n2016 VIII. lehiaketa Luis Navazo Indianu\n2017 IX. lehiaketa Alberto Vázquez García Los llazos coloraos\n2018 X. lehiaketa Anxelu González Cacique blancu\nOrriaren azken aldaketa: 13 otsaila 2019, 22:44.


Naiara Diezen Lointek Gernikak Galatasaray du aurkari gaur EuroCupeko playoffetan - Altsasu - Guaixe.eus\nGuaixe 2019-01-10 13:18\nIlbeltzaren 3an, etxean, 84 eta 69 irabazi zieten gernikarrek Galatasaray txapeldun handiari eta gaur itzulerako partida dute, Istanbulen\nNaiara Diez saskibaloi altsasuarraren Gernika Bizkaia taldeak historia egiten jarraitzen du. Iaz EuroCupean parte hartu zuen taldeak lehen aldiz, baina ez zen lehen fasetik pasa. Aurten, aldiz, EuroCupeko 2. fasean edo playoffetan jokatzeko sailkatu zen talde bizkaitarra lehendabiziko aldiz bere historian, lehen fase bikaina egin eta gero. Are gehiago, ilbeltzaren 3an jokatutako playoffetako lehendabiziko partidan 84 eta 69 irabazi zion Lointek Gernikak nori eta egungo EuroCupeko talde txapeldunari, Istanbuleko Galatasaray taldeari. Partida inoizko girorik beroena izan zuen Gernikako Maloste kiroldegian jokatu zen eta ikusgarria izan zen Naiara Diez kapitain altsasuarraren taldeak lortutakoa.\nDenboraldi bikaina darama taldeak. Eurocupean jokatutako 9 partidetatik 6 irabazi ditu eta Emakumezkoen Dia Ligan jokatutako 14 partidetatik 11 irabazi ditu eta sailkapenean hirugarrena da Lointek Gernika (25 +2 puntu), Spar Citylift Girona talde liderretik (27+9 puntu) 2 puntura. Igandean sailkapenean bosgarrena den Valencia B.C. taldearen kontra jokatuko dute, 18:30ean, Valentzian. Baina lehenago hitzordu garrantzitsua dute, gaur, ostegunean, 17:30ean EuroCupeko playoffetako itzuliko partida jokatuko baitute Galatasaray txapeldunaren kontra, Istanbuleko Ahmet Comert Sports Hall kiroldegian.\nErotzeko moduko astean, Istanbuleko hegaldia hartu baino lehen hitz egiteko aukera izan genuen Naiara Diezekin. “Galatasarayren kontrako garaipena historikoa izan zen, Galatasaray delako aurreko urteko EuroCupeko txapelduna. Beraz, oso pozik gaude, baina badakigu itzuliko partida oso zaila izango dela, Istanbuleko giroa oso gogorra delako. Baina erronka polita da, pozik goaz eta ea zelako lana egiten dugun” azaldu zuen.\nIzan ere, oso sutsuak dira Istanbuleko zaleak. “Emakumezkoen saskibaloiak ere zale asko ditu Istanbulen. Partidak animatzera jende asko joaten da, baina gure mailako jokalariei asko gustatzen zaigu halako giroetan jokatzea eta polita izango da Istanbulen jokatzea” gaineratu zuen.\nGeroz eta jende gehiago hurbiltzen da Malostera Lointek Gernika emakumezkoen taldea animatzera. “Maloste askotan betetzen da, saskibaloiak sekulako zaletasuna du Gernikan, baina Galatasarayren kontrako partidan akaso girorik onena izan genuen. Eskertzekoa da zaleen babesa; jokatzeko orduan asko nabaritzen da eta eskertzen da. Horregatik ere irabazten dira partidak” aitortu zuen.\nGaur partida gogorra espero du Naiara Diezek. “Hasieratik presionatzera aterako dira beraiek, eta guk defentsa sendoa egin beharko dugu eta erasoan efektiboak izan beharko gara, gure jokoa egin beharko dugu” nabarmendu zuen. “Guk Malosten 15 puntugatik irabazi genuenez, Istanbulen 14 puntu baino gutxiagoko aldearekin galtzen badugu ere, guk egingo genuke aurrera EuroCupean eta EuroCupeko 16 talde onenen artean sailkatuko ginateke beste fasera pasatzeko. Dena den gu partida jokatzera eta irabaztera aterako gara. Badakigu giroa gogorra izango dela, baina irabaztera goaz” azpimarratu zuen.\nLointek Gernika maila horretan egoteko babesleek eta taldeko arduradunek egindako lana eta esfortzua eskertu zuen Diezek, baina emakumezkoen kirola sustatzeko oraindik ere ahalegina egin beharra dagoela gaineratu zuen altsasuarrak.\nNaiara Diez, kapitain Altsasuarra\nNaiara Diez CBASK Altsasu saskibaloi taldean trebatu zen. Ardoi taldetik pasa zen eta Zaragozan aritzeko aukera sortu zitzaion. Ondoren Iruñera bueltatu zen. 7 denboralditan aritu zen Emakumezkoen Ligako lehen mailan, azkeneko lau denboralditan UNB Obenasarekin. Baina krisiaren eraginez Nafarroako taldea desagertu eta gero, 2013-2014 denboraldirako Emakumezkoen Ligako 2. mailako Gernika taldean aurkitu zuen tokia eta 2015/2016 denboraldian Gernika mailaz igo eta gero, ordutik lehen mailan dabil, Emakumezkoen Ligan. Eskolta postuan jokatzen du Diezek (Altsasu, 1987-01-29, 1,81 m). Taldeko jokalaririk kuttunenetakoa, Gernikako kapitaina da altsasuarra.


Txina oihalaren materialaren etiketa, Ohiko ehunen etiketak handizkako - Crystal Code Technology Co., Ltd\nGure ederra Pertsonalizatutako ehunaren etiketak biguna, aurpegia bikoitza satin batekin leuna silky leuna, kolore aberatsa eta bereizmen handiko inprimatuta. Gure koloreko arropen etiketak enpresa txikietarako eta startupetarako ezin hobea dira, gutxieneko eskaerarik ez baitugu. Artisau-proiektuetarako eta zure eskuz egindako puntuzko puntuak diseinatu ditzakezu zure ehunak. Linea diseinatzeko erraza da, beraz inprimatu zure pertsonalizatutako josteko etiketa zure marka edo logotipoarekin. Zure markako kolorez egindako josten etiketa pertsonalizatuak inprimatzen ditugu. Eraiki zure marka gure oihal koloretako etiketekin.\ngehienak etiketa enpresak promesa kalitate handiko, puntualtasun eta lehiakorra prezioei.\nGehiago kobratzen dizkizun enpresa handiak eta ezin diozu zure lanari behar duzun arreta pertsonalari eman. Trebetasunik edo ekipamendurik gabeko dendak txikiak kalitatea emateko, denborarekin. Agindua normalean nonbait galduko da.\nCrystal Code Inprimatutako pertsonalizatutako ehunaren etiketen iturri aparta da, ehundutako etiketak, zintzilikatzeko etiketak eta hankako pegatina (Presio Etiketa Sentsibilak).\nZure beharren arabera, tamaina eta material ugarien artean aukeratu dezakezu.\nEtiketen beharretarako materialen inbentario handia egiten dugu.\nehuna materialaren etiketa\nZure produktuak etiketa eta etiketa pertsonalizatuekin etiketatzea ezinbestekoa da ukitu profesionala gehitzeko. Erosi nahi dituzun arropak edo osagarriak jarriko dituzten etiketa erakargarri eta tradizionalak sortzen dituzten enpresak, eta prezio onean kantitate txikiak behar badituzu, behar dituzun etiketak ditugu!\nNegozioaren jabearen bide zirraragarriarekin hasten denean, kontuan hartu eta planifikatu beharreko gauza asko daude. Artisau-produktuak aldi berean egiten dituzun ala ez, edo fabrikatzaile txikia zara, oso garrantzitsua da zure produktuak itxura profesionala izatea merkatuan sartzean. Nirea da! kalitatea eskaintzen du Ohiko ehunak zure beharren arabera kantitate handietan eta txikietan.


Guri buruz - Hebei Yuniu Beira Zuntz Fabrikazio Co, SL\n2012an sortutako Hebei Yuniu beira-zuntzezko fabrikazioko Co., Ltd, Txinako iparraldeko beira-zuntzezko fabrikatzaile profesionala da, Guangzong konderrian, Xingtai hirian, Hebei probintzian dagoen Txinan. Beira-zuntzezko enpresa profesionala izanik, batez ere E motako beira-zuntzezko produktu ugari fabrikatu eta banatzen ditu, hala nola, beira-zuntzezko ibiltaritza, beira-zuntzezko hari txikituak, beira-zuntzezko hari txikietako esterilla, beira-zuntzezko ehundutako orratza, orratzezko esterilla, beira-zuntzezko ehuna eta abar. Oso erabiliak dira. eraikuntzaren industrian, automobilgintzan, hegazkinak eta itsasontziak eraikitzeko eremuan, kimika eta kimika industrian, elektrikoan eta elektronikan, kiroletan eta aisialdian, haize energia bezalako ingurumenaren babesaren eremua, hodien eta isolamendu termikoko materialen arteko konbinazioa. produktuak bateragarriak dira hainbat erretxinekin, hala nola EP / UP / VE / PA eta abarrekin.\nOngi hornitutako azpiegiturak funtsezkoak dira gure negozio eragiketak hazteko eta hedatzeko. Instalazio sofistikatu eta modernoek beira-zuntzezko produktuak modu eraginkorrean garatzen laguntzen digute. Gure azpiegitura eremu zabal batean banatuta dago eta fabrikazio unitatean, kalitate banaketan eta biltegiratze unitatetan bereizten da.\nGure fabrikazio unitatea helburu bereziko makinekin eta beharrezko erremintekin eta ekipoekin hornituta dago. Makina horien erabilerarekin, produktuak kantitate handian fabrikatu eta bezeroen eskakizunak asetzeko gai gara.\nGure enpresak salmenta osteko zerbitzu profesional berezia du. Produktuek prestigio handia izan dute nazioartean eta nazioarteko merkatuan ere ezagunak dira.\nGure egitekoa material konposatuen erosketa globalak zerbitzatzea da, jendearen bizitza seguruagoa eta ingurumenekoagoa izan dadin.\nOngi etorri negozioaren lankidetzari gure kalitate handiko produktuen eta zerbitzu zintzoen bidez, bihar ederra elkarrekin irabazteko!\nBeira-zuntzezko produktuek kalitate estandar altuak eskaintzen dituztela ziurtatzen dugu. Gure kalitate kontrolatzaileek aldizka kontrolatzen dute produkzio prozesuaren etapa osoa, gure produktuen kalitate ezin hobea bermatzeko. Kalitate estandarrak eta zehaztapenak bermatzen dituen azken teknologia eta kalitate kontrolerako prozedura betetzen ditugu.\nKonpainiak BV, SGS eta ISO9001 enpresek traza-gaitasun osoa duten lehen mailako kalitatea eta produktu nagusiak eskaintzeko gai da.\nHori dela eta, gure kalitate eta zerbitzu ezin hobeak ziurtatu ditzakezu.\n2012an sortu zenetik, salmenta talde ezin hobearekin etxean eta atzerrian. Gure produktuak laurogeita sei herrialdetara saldu dira. Orain merkatu kuota dugu Europan, Ipar eta Hego Amerikan, Australian, Afrikan, Ekialde Hurbilean eta Hego-Ekialdean Asia.\nEman iezaguzu aukera eta pozik itzuliko gara. Zinez espero dugu zurekin eskuz esku lan egitea.


326 lagun hil dira eta beste 300.000 etxerik gabe geratu dira Yakartako uholdeen ondorioz | Consumer\n326 lagun hil dira eta beste 300.000 etxerik gabe geratu dira Yakartako uholdeen ondorioz\nEBk 600.000 euro erabiliko ditu euri gogorrek kaltetutakoei laguntzeko\narabera: Osteguna, 2007ko otsailaren 08a\nYakartan izandako uholdeek 36 pertsona hil dituzte eta 300.0000 inguru etxerik gabe geratu dira, Gurutze Gorriaren eta Europako Batzordearen arabera. Gainera, 73.000 etxebizitza baino gehiago urez bete dira eta 500.000 herritar inguruk ez dute ur-hornidurarik.\nUrtarrilaren 31tik aurrera Indonesiako hiriburuan eta inguruetan izandako eurite handiek hiriaren %60tik %70era bitartean gainezka egin dute, 14 milioi pertsona inguru biltzen baititu. Ur korrontearen, elektrizitatearen eta telekomunikazioen hornidura ere kaltetu da, baita garraioa ere.\nKaltetuei laguntzeko, Bruselak 600.000 euro emango ditu. Laguntza humanitarioko Erkidegoko bulegoak (ECHO) bideratuko ditu, eta premia larrienak arintzeko balioko dute, hala nola elikagaiak eta ur garbia, arropa, mantak, larrialdietarako komunak eta ura arazteko instalazioak. Diru hori Acción contra el Hamse, Care NL, Worldvision eta Munduko Medikuek kudeatuko dute, Yakartan presentzia duten lau erakundek.\nOsasungaiztasun baldintzek disenteria, beherakoa, dengea edo haserrea eragin dezakete, Gurutze Gorriak ohartarazi duenez, Indonesian esku-hartze azkarreko zazpi talde lanean ari dira dagoeneko, eta horiei beste 470 boluntario gehituko zaizkie. “Hildakoen kopurua, uholde-euriak iraun egingo duela uste baita” Yakarta inguruan eta inguruetan, erakunde honen aurreikuspenen arabera.\neta akarta inundaciones-eu ONDORIOAK


Play jokoa Killgore Online:\nNork pentsatu dute, baina haragi sarraskia bideratuta abeltzaintza- joko honetan, matxinatu eta nahi hiltegi guztiak harrapatzeko. - Zure lana da -behi defentsa eta ihes bidez apurtu laguntzeko. Horretarako, ez duzu txarra makina- pistola behera mow daiteke etsaia zaie. Borroka-arteak, baita teknika ez du bertan behera utzi da, erraz dezakezu edozein pop- harategi kayo. . Play jokoa Killgore konektatuta.\nTekniko jokoa Killgore ezaugarri\nGame Killgore gehitu: 22.01.2013\nJokoaren tamaina: 9.9 MB\nJokoa jokatzen: 3383 aldiz\nGame Rating: 4.04 errondan 5 (82 kalkuluen arabera,)\nBezalako jokoa Killgore Jokoak\nDeskarga jokoa Killgore\nEmbed Joko Killgore zure web orrian:\nJokoaren txertatu Killgore zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Killgore , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Killgore -rekin, baita ere, jokoa jokatu zen:


Cipollini: argi-ilunen istorioa - Alex Uriarte - bizkaie.biz\nCipollini: argi-ilunen istorioa\nAlex Uriarte\t2018-03-25 16:56\nMario Cipollini nahitaezi aitatu beharreko figurea da: existiduko ez balitz, asmau egin beharko litzakeen gizasemea. Atzo 50 urte bete zituan horren klasiko, lehen txirrindulari lez; orain, aldiz, modelo edo enpresari bihurtu dan abiadurearen maitaleak.\nMaitatua besteko gorrotatua, beti polemiko eta eszentriko, Mario Cipollini inozko esprinterrik bizkorrena lez bataiotu izan dabe aditu frankok. Il bello-k sprint masiboak ezker-eskuma menderatu zituan 1990. eta 2000. hamarkaden artean. Bere ibilbidearen hastapenetatik, Lehoi erregeak karrera barruko nahiz kanpoko bitxikerien jaun eta jaube izatea lortu eban. Berbarako, sailkapenen baten lidertzea lortuten ebanean, lider-maillot haren araberako culottea janzten eban, goiko erropearen koloreen araberakoa, hain zuzen. Esate baterako, gogoan dot prologo-saio baten giza gorputzaren muskulaturea irudikatuten eban monoagaz dan-danak harritu zituala. Ez hori bakarrik; maukarik bako mailloten sustatzaile garrantzitsuena be izan zan italiarra. Hori guztia, jakina, bakotxari jagokon isunak ordaindu ostean, UCIren jantzi-araudia ez errespetetearren.\nBizikletaz haragoko izakereak —probokatzailea eta harroputza— eta emakumezkoen sektorearen barruan (batez bere, karreretako podium-azafaten artean) izandako ospeak playboy famea emon eutsen eta oraindino gehiago handiagotu eban bere potere mediatikoa zein mitoa. Il bello izar handia bihurtu zan Italian –nazino mailan ez eze, nazinoartean bere bai— eta ha inguratuten eban oro show business hutsa zan.\nDana dala, Cipolliniren ibilbidean barrena ez zan dana argia izan. Italiarraren momento ilunenetako bat 2000. urteko Espainiako Itzulian ikusi zan: Cipollinik Francisco Cerezo aurkaria kolpatu eban, ukabilkada sendoa emonaz, etapa hasikerako sinadura-kontrolean. Izan be, Cipollinik eta Cerezok bezperako etapako haize-babesetan liskarren bat izan eben eta, biharamunean, geure protagonisteak ez eban galdu justizia bere bidetik hartuteko aukerea. Logikoa dan lez, egun haretantxe lasterketatik kanporatui eben.\nBestalde, Il bello-k beste jazokera polemikoren batzuk bere sortu zituan: alde batetik, Espainiako Itzuli bat aitzin-etapea leihatu ostean itxi eban, haren taldeari bere izenagaitik gonbidapena emon ondoren; beste alde batetik, ostera, bere esprint-bideratzaileakaz istiluak izan zituan eta, era berean, mendiko etapetan egundoko pasibidadea erakusten eban sarri, hau da, burrukatu ordez, amore eman eta karrerea ixten eban.\nCipollini desbardina zan, ikuskizun konstante bat; gustau edo ez, ezin leiteke ezelan zalantzan ipini txirrindularitzea lau haizetara zabaltzeko derrigorrezko osogaia izan zana.


Fitxa 00 - Hitzaurrea eta kanpainaren definizioa Fitxa 00 - Hitzaurrea eta kanpainaren definizioa\nFitxa 00 - Hitzaurrea eta kanpainaren definizioa\nALBOANek aspalditik aztertzen du munduaren egoera elkarrekiko mendekotasunaren ikuspegitik, eta herritartasun globalaren alde egiten du. Baina, ba al du zerikusirik horrek guztiak nire mugikorrarekin?\nBada, horixe da fitxa hauen bidez azaldu nahi duguna: zer lotura dagoen munduko egoeraren eta gure mugikorraren artean, eta zer egin dezakegun gogoko ez ditugun egoerak aldatzeko. Laburbilduz, hona gure proposamena: munduaren egoera ezagutu, hartaz arduratu eta aldatzen saiatu.\n“Gatazkarik gabeko teknologia” kanpainaren bidez, hau nabarmendu nahi dugu: gailu asko erabiltzen ditugula, eguneroko bizimoduan, jakin gabe nondik datozen, nola egin dituzten, zer gertatzen zaien bizitza baliagarria amaitzean…


Inoiz baino lan sozietate eta kooperatiba gehiago sortu ziren iaz Nafarroan - Ekonomia - Berria\nInoiz baino lan sozietate eta kooperatiba gehiago sortu ziren iaz Nafarroan\nANELen arabera, gizarte ekonomiako 111 sortu ziren iragan urtean, eta hiru urtean %55eko hazkundea izan du enpresa eredu horrek.\nIgnacio Ugalde ANELeko presidentea eta Antonio Martinez de Bujanda gerentea. Iñigo Uriz / Argazki Press\nPozik eta harro azaldu da Ignacio Ugalde ANEL Nafarroako Gizarte Ekonomiako Enpresen Elkarteko presidentea. Kooperatiba zein lan sozietateen kopurua gorantz ari da, eta, ondorioz, gero eta enplegu gehiago sortzen dute: 1.746 lanpostu sortu zituzten iaz, iragan urtean Nafarroan arlo pribatuan izandakoen laurdena (%26, zehazki).\n"Beste ezein sektore ez da gurea bezainbeste handitu", nabarmendu du gaur goizean Ugaldek. Alde horretatik, Europako Batasuneko eskualdeen artean Nafarroa "erreferente" dela deritzo. Uneotan, eredu horren alde egin duten enpresek 12.826 langileri ematen diote lana. Azken lau urteetan enpresa horietako lanpostuak %42 handitu dira.\nNafarroan 483 kooperatiba daude. "Kooperatibismoa indartsu dago", adierazi du Ugaldek. "Desberdintasunak murrizten laguntzen du, eta uneotan hori da garai honen gaitzik handienetakoa".\nNahiz eta enpresa gehienak Iruñerrian sortu diren, ANELeko presidenteak azpimarratu du Erriberan, Sakanan, Lizarraldean eta Nafarroa erdialdean garapen handia izan dutela. Horrekin batera, mendialdean "proiektu berriak" bultzatu dituzte. Eskualdeen garapenarekin batera, nazioartetzeari garrantzia eman dio. "Funtsezkotzat jotzen dugu gizarte ekonomia Europara gerturatzea".\nAntonio Martinez Bujanda ANELeko gerenteak esan du elkartearen helburu nagusia "gizarte ekonomiaren garapena" dela. Nafarroaren garapen ekonomikoan parte hartzen duela azpimarratu du. Hainbat kontseilutan parte hartzeaz gain, udalekin duten elkarlana nabarmendu du Martinezek. Era berean, Hezkuntza departamentuarekin eta lanbide prestakuntzako zentroekin proiektu bat dute 50 gazteri "gizarte ekintzailetza proiektuak nola garatu erakusteko". Gainera, ANELek hala langileekin nola langabeekin formakuntza saioak egiten dituela azaldu du.


Escrito el 8 de Diciembre de 2019 en vasco con un tamaño de 5,55 KB\nAurretik esan dugunez, 1855ko Burdinbideen lege Orokorraren aurrean gaude eta lege honen beharra ondo ulertzeko Espainiako XIX. Mendearen hasierako ekonomian barneratu behar dugu, bereziki, garraiobideen Egoeran.\nLehenengo Gerra Karlista amaitu ondoren, Espainiak Atzerapen ekonomiko handia zuen nekazaritzan, industrian eta merkataritzan.\nNekazaritzaren egiturak aldatzeko lehenengo desamortizazioak Abian jarri ziren Cadizeko Gorteak ospatu zirenean baina Fernando VII.Ak tronua Berreskuratu zuenean abolitu zituen;\nIndustriari dagokionez, oso prozesu Berankorra eta geografikoki mugatua izan zen. Industriaren atzerapenean eragina Izan zuten faktoreak izan ziren eskulan kualifikatu gutxi, barne-\nMerkaturik eta Kapitalik eza eta Europako lurralde aurreratuenekin lehiatu beharra. Industria Garatuenak Kataluniako ehungintza eta Bizkaiko siderurgia izango dugu.\nLehorreko garraioak ere atzeratuta zeuden. Espainiako trenbidea Europan baino beranduago eraiki zen orografia, kapitalik Eza, ezegonkortasun politikoa... Direla eta.\n1855 arte oso burdinbide-zati laburrak eta Bakanduak egin ziren: Bartzelona-Mataró, Madril-Aranjuez, Langreo-Xijon...\n1855ean, Biurteko progresistaren garaian, Esparterok O'Donnellekin batera gobernatu zuen. Gobernu berria erregimen liberala Sakontzen saiatu zen eta lege garrantzitsu batzuk aldarrikatu zituen: Madozen Desamortizazio Orokorra (lortutako diru asko burdinbidea eraikitzeko inbertitu zen), 1856ko Konstituzio progresista (Non Nata), Bankuen Legea kapitalak erakartzeko, Espainiako Bankuaren sorkuntza... Baina progresistek Funtsezko elementutzat jotzen zuten burdinbidea Espainiako ekonomia Modernizatzeko. Hori dela eta, lehorreko garraioak izugarrizko Aurrerapena izango du 1855eko Burdinbideen legeari esker: elkarte anonimoak Osatzeko erraztasunak, desjabetzeak (Madoz-en desamortizazioari esker merkatura Ateratako lurrak burdinbidea eraikitzeko erabili ziren eta), materialen Inportazio askea, diru-laguntzak...\nLegeak ere, testuko azken artikuluan esaten den bezala, Burdinbidearen ezaugarriak ezartzen zituen, eraikuntzarako hainbat baldintza Jarriz. Testuan agertzen da errail arteko zabalerari dagokiona (Europan baino 15 cm. Gehiago); hau arrazoi teknikoengatik azaltzen zen. Espainiako Erliebearen gorabeherak direla eta, lokomotorearen potentzia handitu behar zen. Horretarako, lurrin ganbera handiagoak Behar ziren. Azpimarratu behar da testuan agertzen ez den baldintza. Madril Ardatza zuen trazaketa erradialak, lurralde asko saretik kanpo utzi zituela. Neurri hau lotuta dago estatu zentralizatu bat hiriburuan sortzeko nahiarekin.\nLege honen garrantzia begi bistan dago Kontuan hartzen baditugu ondorio positiboak zein negatiboak ere.\nLegearen ondorio positiboei dagokienez, alde batetik, barne merkatu bat sortzeko Behar ziren barne komunikazioen hobekuntza ekarri zuen.\nLegearen ondorioz, 450 km burdinbide eraiki ziren urtero 1856-1866 bitartean, Estatuaren laguntzari eta kanpoko eta bertako inbertsioei esker. Azken honi Begiratzen badiogu, trenbidea “librekanbismoaren irla bat" bihurtu zen Erregimen protekzionistaren barruan.\nBide azpiegitura (errailak, zubiak, geltokiak, etab.) eratzeko behar ziren lanpostu asko eta Asko sortu ziren eta negozio iturri berebizikoa izan zen, estatuak balio Zuenaren erdia baino gehiago ordaintzen zuelako. Gainera, pertsonen eta Merkantzien garraioaren iraultza izan zen, hartuko duen abiaduragatik eta zama Gehitzeko aukeragatik. Laburbilduz, trenbidearen hedapenak iraultza ekonomikoa Ekarri zuen Espainian.\nHala ere, burdinbideen eraikuntza negozio handia bazen ere, ustiapena Ez zen errentagarria izan. Trenbidearen hedapena berandu hasi zen, eta, Horren ondorioz, Espainiak kokapen kaskarra zuen Europako beste ekonomia Batzuekin alderatuz gero.\nGainera, izan zen beste arazorik ere. Alde Batetik, trazaera ez zen oso egokia. Egitura erradialeko sarea eraiki zen, Zentroa Madrilen zuela. Honek Lurralde asko saretik at utzi zituen. Bilbo, Adibidez, nazioarteko sarearen trazaeratik kanpo geratu zen eta merkatariek Bilbo-Tutera lerroarekin bat egingo zuen lotunea bultzatu zuten Mirandan.\nBestalde, Espainiako merkatua Europarekin Lotzeko helburuaz egin zen, baina zabalera Ez zen Europaren araberakoa (15 cm gehiago zuen) eta Espainia bakartuago geratu zen. Horren Eraginez, oztopoak zeuden Europako beste herrialdeekin trenbidez komunikazio Erraza izateko, mugan merkantziak tren batetik bestera eraman behar izaten Baitziren, horrek, noski, kostu eta denbora galerak zekartzalarik, dirutan eta Denboratan.\nBaina muga horiek muga, trenbidearen eragina Positiboa izan zen Espainiako ekonomiarentzat, pertsona eta merkantzien Garraioa erraztu zuelako.\nHala ere, garraiatzeko produktu gutxi zegoela Kontuan hartuz, zertarako hainbeste burdinbide-kilometro?\nOndorioa: Burdinbidearen legearen onarpenak trenbidearen edapena ekarri zuen. Pertsonen eta merkantziaren iraultza izan zen Burdinbideen lege orokorraren ondorioak Burdinbideen lege orokorra (1855-06-06) Burdinbideen lege Burdinbideen lege orokorra testua


Gizon eta emakumeen arteko aukera berdintasuna sustatzeko udal dirulaguntzak eskatu daitezke jada — Oñatiko udala\nGizon eta emakumeen arteko aukera berdintasuna sustatzeko udal dirulaguntzak eskatu daitezke jada\nEpea, martxoaren 23an amaituko da\nDirulaguntza hauetarako deialdia ostiralean argitaratu zen Gipuzkoako Aldizkari Ofizialean, eskaerak egiteko epea irekiz. Udal dirulaguntza hauen xedea, emakume eta gizonen arteko berdintasuna eta emakumeen ahalduntzea lortzea helburu duten programak eta jarduerak sustatu eta garatzea da. Programa eta jarduera horiek ezin dute irabazteko asmorik izan eta Oñatin garatu beharko dira udalaren dirulaguntzaz babestu daitezen.\nDeialdi honen baitan jasotzen diren eskaerak baloratzeko irizpideak iaz berritu ziren. Aurkeztutako proiektua testuinguruan jartzea, ekintzaren eragina eta balizko emaitzak neurtzea, proiektuaren kalitate teknikoa, elkartearen baliabide propioak eta boluntarioan jartzea, emakumeen partaidetza sustatzeko estrategiak diseinatu eta garatzea eta taldean edo sarean egiten diren proiektu eta prozesuak izatea baloratuko dira. Gehienez lortu daitezkeen 100 puntutik erdiak eskuratu beharko ditu proiektuak udal dirulaguntza eskuratzeko.\nOñatin egoitza soziala duten pertsona juridikoek eskatu ditzakete gizon eta emakumeen arteko aukera berdintasuna sustatzeko udalaren dirulaguntzak. 4.070 euroko partida bideratu du laguntza hauetarako.\nBi eskaera jaso ziren iaz, baina bat epez kanpo. Andraitz elkarteak proposatutako programak jaso zuen udalaren dirulaguntza 2019an.


Zabala Gogoan 40 urte. Dokumentala - Bideosare\n2016ko udaran zehar grabatua eta editatua. Zabala Gogoan: 40 urte, erakusketarako egindako bideoa.\nOrain dela 40 urte Hondarribian gertaturako hilketaren inguruan testigantzak eta bizipenak biltzen ditu ikus-entzunezkoak.\nPreviousPrevious project:Entrenamendua Etixx – Quick Step taldearekinNextNext project:Xarmanta abesbatza, 25 urte


Silvio Pellico - Wikipedia, entziklopedia askea.\nSaluzzo, 1789ko ekainaren 24a\nTurin, 1854ko urtarrilaren 31 (64 urte)\nidazlea, poeta, antzerkigilea, irakaslea eta kazetaria\nMy Prisons (en)\nSir Thomas More (en)\nEufemio da Messina (en)\nEster d'Engaddi (en)\nIginia d'Asti (en)\nGismonda da Mendrisio (en)\nLeoniero da Dertona (en)\nPoesie inedite (en)\nSilvio Pellico (Saluzzo, Italia, 1789ko ekainaren 24a - Turin, Italia, 1854ko urtarrilaren 31) italierazko idazlea izan zen.\nPellico eta Maroncelliren atxilotzea.\nErlijioan oinarritutako heziketa zorrotza izan bazuen ere, Frantzian bizi izan zen urteek (1800-1809) eragin handia izan zuten Pellicorengan, eta ideia liberaletara jo zuen. Milana itzuli ondoren Francesca da Rimini (1815) tragedia idatzi zuen. Madame Staël, Schlegel eta Byron ezagutu zituen. Erromantizismoaren inguruko artikulu batzuk idatzi zituen Il Conciliatore egunkarian. Kartzelan sartu zuten Carbonari taldeko kide izateagatik eta heriotza-zigorra eman zioten (1820). 1822an heriotza-zigorra kendu eta hamabost urteko kartzela eman zioten. Hamar urte igaro zituen presondegian, Venezian eta Spielbergeko gazteluan. Kartzelatik atera ondoren Turinen jarri zen bizitzen, eta Le mie prigioni (1832, Nire kartzelak) oroitzapen-liburua argitaratu zuen.\nGutenberg proiektua: 1025